text:
O le vaiaso na te’a nei sa fa’afotutupu ai le afioga ia Salā Mulitalo Lupe Chan Mow i le suafa Faualo i le afioaga o Apia.
126 Hits
Ua tatou iloa a uō le gaoi ma le lē gaoi e i’u lava ina gaoi atu ai ma le lē gaoi. Poo le a lava lou lelei e maua loa oe i taaga, ona e aafia loa foi lea i leaga o le olaga. O le tagi a le aposetolo o Paulo i le au faatuatua o i Korinito, ’Aua tou te amo faalegatasi ma ē le talitonu, a ia outou vavae ese mai nai ia te i latou.
35 Hits
Sa faamasino se tasi tamā matua i le tauvaga o Pese ma Tala faale Tusi Paia. O le toeaina lava o le mafutaga. Lau mai le faaiuga a le toeaina nei, e sili le pese, sili foi le tala a lana vaega. E ui ina matamuli le tamā, a o lana faaiuga sa sa’o lava. Ua atili ai ona taliē le mafutaga ina ua faapea mai le faamasino nei, ‘Ua fiu lava e tau taotao ifoilalolesiliolevaegaleaaelemafai,ealu a’e lava i luga!’
82 Hits
E lē tauilo suli o se aiga. Poo fea lava e fealuai ai le suli e lagona lava e le toto lona faasinomaga ma lona tupuaga. Ae ao lava foi ona manino, e lē suli uma tagata. I la tatou faa Samoa, e iai suli ua ta’ua o suli sa’otā, e iai suli tupolo, faapea foi suli tupolata.
136 Hits
E laualuga le alofa o le Atua i le loto. E le galo lona agalelei i aso uma. Ua agiga i le feagiaiga a le savili le iuga o le fono a faifeau taitai o le ekalesia, ua mālōlō ma’ua ma le galuega i Niu Sila ona ua taugata le ma’i o lo’u to’alua
197 Hits
I le tele ai o finagalo faaalia o le atunuu, i mita totogi mo pakaga o taavale (parking meters) lea ua mae’a faapipii i nisi o faleoloa i le taulaga o Apia e le Pulega o Felaua’iga i le Eleele (LTA) na faalia ai le finagalo o le Palemia, Afioga Tuilaepa Dr. Sailele Malielegaoi i nisi o mafuaaga taua ma aoga o le faia ai e le Malo o nei suiga.
167 Hits
O le upu a Solomona, o le atilii poto e fiafia ai le tamā. O nei foi aso a lelei lau taalo i soo se taaloga, e le gata ina ta’uta’ua ai oe, ae e aloa’ia ai foi oe. e faapena foi i galuega.
119 Hits
O le ‘poutu’, o le pou lea e tu i le moa (ogatotonu) o le fale Samoa. O le talitonuga o tufuga Samoa (tupuga faufale), o le malosiaga lea o le fale. O le pou lea na te tauamoa le fale atoa. E taula’i iai vaega uma o le fale.
166 Hits
O taimi ia o le saa faaoti o le utu. E măsua ai le faapolopolo. E leai foi se faatoe i le muli ola. O le toe mea lea. E atoa iai tapuaiga o upu ma tala, o loto ma agaga , o lagona ma aga o faamanuiaga. Ua uma upu (theory), a ua aga atu i taga (practice). O foliga ia tatou te vaai ma faalogo ai i mea nei o faauuga.
171 Hits
E 55 le matua o le soifua o le tama ia Seti mai le afioaga o Saleimoa. I le la faatalatalanoaga ma le Fofoga o Samoa sa ia faaalia lona manaoga tele o le fia maua lea o ni kalone tetele aemaise lava o se tane vai ina.
194 Hits
E 16 tausaga o feagai pea se tasi o aiga mai le afioaga o Saleimoa ma mafatiaga. Sa fa’ailoa mai foi e Faatonu Afemai o le umi foi lea o latou fa’aaogaina lava pepa iila lapopoa e fai ma tapoleni e tali ai le timu mai le sao mai i totonu o le latou fale pe a oo ina loulouā le tau.
321 Hits
E tasi le fale ae toasefulu tagata o loo nonofo ai. O le tulaga lea ua mafatia tele ai le tina ia Tuluina Tavita mai le afioaga o Vaitele.
225 Hits
E maua se maopoopoga i le fematea’i? Se faailoga o le fealofani le felotoa’i? A o ai le tagata na te fia faatau le va ma le Atua? Ua uma ona faaleleia e le Atua o i tatou ia te ia talu Iesu Keriso, ua tuuina mai foi ia te i matou le galuega o le leleiga. O lenei, o sui i matou o Keriso, ia outou lelei ma le Atua.
193 Hits
E to’a luasefulu tagata e nonofo i lalo o le fale e tasi. O le tamā ia Tauinaola Taputaua, o lana fanau e to’atolu ma o latou ta’ito’alua ma a latou fanau, ma isi o le aiga.
202 Hits
E le filifilia se tagata ta’alo i sona mana’o; o le mea lena e patino i le pulega a le au. E le gata e vaai le pulega i le malosi ma le agavaa, a o le loto foi ma le faaaogaina o le mafaufau.
202 Hits
O le nonofo ai ise fale e le saogalemu ma le le leai o se suavai o se olaga faigata tele mo le tama ia Ropeti Apulufonofili. Ae ui i lea e leo faavaivai ai lava lea tama ma o loo iai pea lona faamoemoe e iai le aso e faaeaina ai mai nei mafatiaga uma.
154 Hits
O le ‘poutu’, o le pou lea e tu i le moa (ogatotonu) o le fale Samoa. O le talitonuga o tufuga Samoa (tupuga faufale), o le malosiaga lea o le fale. O le pou lea na te tauamoa le fale atoa. E taula’i iai vaega uma o le fale. E taoto iai le atuso’a, o le atuao, o le tau’asoga mai lona pae e oo a’e i le ’au’au. Na te taofia i luga le fale. O lona uiga, na te faamalosia le fale. Na te faaeaina vaega uma o le fale. I le, e le siligia foi la le ’anoa o lona anofale.
157 Hits
Matou te ofo alofa atu i lau Susuga i le Ta’ita’ifono, fa’apea le mamalu tele i le nofoā tofi i lau tou Laulau-a-Fono o le ‘Au Toeaina o le Ekalesia Fa’apotopotoga Kerisiano i Samoa. Tulouna ia outou pa’ia o failauga totofi o le Talalelei ae o le ‘ā fagatonu le malama ma vili tonu le ifi a Māina auā le matā’upu tau i le Tulafono o Lafoga – Na fa’apogai ai la tatou feiloa’iga ma lau tou tusi mai o lo’o au’ili’ili mai ai mafua’aga fa’aletapua’iga o le faitau ‘ese’ese o lau tou Fono Tele a le Ekalesia ma le Tulafono Tau Lafoga.
561 Hits
O le taeao o le Aso Tofi sa fa’apea ona aafia ai se fale o se aiga i le afioaga o Tufuiopa ona o se malaia. Ae o le tulaga mata’utia e le nao le tasi le fale na aafia ae lua isi fale sa faapea ona faaleagaina ona o lenei malaia.
273 Hits
O le vaiaso na te’a nei na tatala aloaia ai le vai ale afioaga o Avano, Fasitoo Uta. O lenei faamoemoe sa auai le afioga i le alii palemia Tuilaepa Sailele Malielegaoi. Sa ia faamalo foi i le afioaga ona o le galuega matagofie ua faamaeaina.
309 Hits
Load More
© Samoa Observer 2016
Developed by Samoa Observer in Apia


c: text/html

text:
“Fa’ia le Lupe sa i le Fuifui”
Tu’ua le Malo e le Fa’atonusili Matagaluega o Fefa’ataua’iga - Faleseu Eliu Faresa Paopao
Ua lagia le faigamalo a Amerika Samoa i le ao pouliuli, aua ua lagona fo’i le leo i Rama ina ua fa’ia se tasi o lupe sa olo i le fuifui i le Kapeneta mamalu o lau faigamalo Tutuila ma Manu’a. O le lagia lava o Pomasame ma le maota o Puleimau, Fitiuta Manu’a.
Na fa’amalolo o ia mai ona tiute ma a na galuega e lona Matai i le aso 14 Aperila, a’o i ai o ia i ona togafitiga i le a’ai i Portland, Oregon i Amerika. E malolo fo’i o ia, ae o tutula’i pea i le tofi Fa’atonusili o le Matagaluega o Fefa’ataua’iga a le Malo o Amerika Samoa.
O lenei ‘au’auna, o se tasi e naunau e faia lona tiute, ma e le va’ava’ai vale pe fa’atalale i lona tofi ua vala’auina ai i lona aiga, o le afioga le Ali’ioaiga, e ulumatua i le fanau a le afioga le Ma’opu o le Alofioamoa Paopao Faresa Eseroma ma le Faletua o Tumema Saifolau Mapu Puaopea Paopao o Fitiuta, Manu’a.
E tusa ai ma se fa’amatalaga a le uso moni, le susuga le Faipule Mapu Puaopea Paopao, sa ia fa’ailoa mai ai, “O le uso e matua tumu i le faiuso, alofa i lona aiga, ae le fo’i ona manatu i le mea moni. E fa’amaoni i ona tiute ae faia lava e leai se leo i le tele o taimi, e agamalu lava ia, ma e misia fo’i o ia i le li’o o i matou o ona uso ma tuafafine e to’a iva.”
“Ina ua o’o mai tala ua maliu le afioga le Fa’atonusili a’o le Ti’akono i le Ekalesia Fa’apotopotoga Kerisiano i Nu’uuli, na lagona le fa’anoanoa, ae ua i ai le malosi’aga i lenei taimi ona o le fa’amafanafanaga mai le pa’ia maualuga o le aufaigaluega totofi a le Atua, o uo ma le aumea mamae ae maise le pa’ia lasilasi o le afio’aga ma le malo fo’i i le afioga le Kovana Sili ma lana taupulega.”
Mai le sui fa’atonusili o le matagaluega o Fefa’ataua’iga, le susuga Lelei Peau, ua ia fa’apea mai ai, “O le afioga le fa’atonusili o se tagata e maumaua’i i ona tiute i le matagaluega, e matau lava e ia auau o mea uma e faia a le matagaluega lenei, ia fa’amuamua va’ai toto’a i ni mea e ono afaina ai le atunu’u ma ona tagata ona o ni feagaiga e fia fa’amautu, e le o se tasi e faigofie ona manatu pe a o’o loa i measina a le atunu’u ma ona tagatanu’u.”
“O ia o se ta’ita’i lelei ma e agava’a i lona lea tofi. E fia faia e ia measili mo ona tagata ma le teritori o Amerika Samoa. E loloto lana fa’autaga, e manino fo’i lana tofa i taimi uma, e misia lenei ta’ita’i mai le taimi na va’ava’alua mai ai i tiute fai ma fa’ai’uga e ao ina mautinoa e maua ai se lelei mo le atunu’u i le taimi nei ma le lumana’i.”
Ua molita’i mai fo’i lagona fa’amaise o le Matagaluega o Fefa’ataua’iga, i ona tagata faigaluega ae maise le pulega o totoe nei i le Faletua, le Fanau ma Aiga ae maise o le Aiga potopoto o lana susuga le Fa’atonusili, i ona itu tetele ma ona itu taulagi.
Ona o tulaga vevesi i le sisigafu’a a le tatou malo, sa le mafai ai ona maua se so’otaga ma le afioga le Kovana Sili, o le na ia tofia Faleseu Eliu Faresa Paopao e avea ma se tasi o lana Kapeneta mamalu, peita’i, o lo’o loma ona toe sauniga ma lona to’ai mai i fanua i le malaga a le va’alele a le Hawaiian Air i le aso 22 Aperila, 2012, le aso Sa lea, ma o le a fa’ato’a maua ai se saunoaga a le afioga le Kovana e tusa o le to’esea o lana auauna sa tula’i mai i lea matagaluega tele o le malo.
I lona soifua mai, o se tasi lava o alo o le Manu’atele, ma na amatalia ai fo’i ana a’oa’oga i Fitiuta Elementary School, soso’o ai lea ma le si’itia i Papatea Junior High i Ta’u Manu’a lava.
Si’itia mai a’oa’oga i Tutuila nei ma a’oa’oina ai i le American Samoa High School o le Samoana lea, ma amata faigaluega ai loa i le Tax Office ina ua mae’a fa’au’u mai le Samoana.
Ina ua mae’a lana auaunaga mo ni nai tausaga, sa ia maua se avanoa e aoaoina ai atili i le Kolisi i Chadron College, Nebraska. Ina ua mae’a maua fa’ailoga, na taliu mai ma avea ma Faia’oga i Leone High School. Na ia toe maua le isi avanoa lelei fa’asikolasipi e fa’aauau ai a’oa’oga fa’aloia ma ulufale atu ai i Val Pasaiso Law School i Indiana.
Ina ua mae’a a’oa’oga ia na taliu mai fo’i i fanua ma faigaluega loa i le DHR i lalo o le Taita’iga a le susuga Sanele Tuiteleleapaga. Soso’o ai ma le avea ma Taiulu o le LBJ Administrative Office i Faga’alu. Mae’a lea tofia o ia e faigaluega i le High Court o Amerika Samoa. I le faigamalo a Kovana Tauese Sunia sa tofia ai e avea ma Fa’atonusili o le Matagaluega o Administrative Services, soso’o ai ma le avea ma le faigaluega i le TEMCO ona fa’ato’a avea ai lea ma Fa’atonusili o le Matagaluega o Fefa’ataua’iga, lea lava ua fa’amae’a ai nei ona faiva ina ua tu’ua le malo e lana afioga le Fa’atonusili.
I lana ekalesia o tautua ai ma le tina o le aiga Telesia Vaelua Ah Hing - Paopao ma le fanau i Nu’uuli EFKAS, o lo’o tautua i la’ua i lo la tofi Tiakono. E i ai fo’i tofiga a le Ekalesia sa se’ei ai le tama e pei o se tasi o le komiti o tupe, ma o se tasi lava e naunau i ona tiute i lea fo’i itu o le auaunaga.
I lona tulaga o le aiga potopoto, o le afioga le Ali’ioaiga, na fa’asuafaina i lona suafa matai “Faleseu i lona aiga i Fitiuta, Manu’a.
Ona o lo’o tagi mai ala le faletua ma le fanau ma aiga, o lo ua fa’atalia ai le to’ai taunu’u mai o lona tino maliu i le aso Sa a sau nei, ona fa’ato’a fa’alauiloa fa’alaua’itele lea o ona toe sauniga ma ona taimi atofa.
Fa’amafanafana le Atua i agaga fa’avauvau o le pa’ia o Aiga i ona itu tetele ma ona itu taulagi, ia i ai fo’i le alofa mutimutivale o le Atua i le faletua ma le nofo a alo ona o le malaga a le maliu ma le oti, e le seua e i tatou i lenei olaga.

robotstxt: allowed

filter: keep


text:
Tala Moni ae Ka’ilo
FA’AMALOSIA I LE NAIFI: FA’AMASINO O LE FA’AMASINOGA A AMERIKA
O se tasi o ali’i Fa’amasino o le Fa’amasinoga Maualuga a le Iunaite Setete o Amerika ua fa’ailoa mai na fa’amata’u e se tasi ae ave fa’amalosi ni ana meatotino a’o i ai o ia i le ogasami o le Atu Karipiana i lana malologa mai ona tiute i le aso 9 Fepuari, 2012.
E tusa ai ma se fa’amatalaga mai se tasi o tama’ita’i o le Vaega o Fa’amasinoga a le malo tele, sa ia fa’aalia ai, “E ui lava ina e le ua na’o ia se Fa’amasino ua fa’amata’uina fa’apea, ae le o se mea faigofie lava ua o’o i le susuga Judge Breyer.” I le tausaga e 2004 na gaoia fa’amalosi a fo’i le ali’i fa’amasino o David Souter a’o tamo’e i le taeao , 1966 na se’ia ai le ato a le tama’ita’i fa’amasino o Ruth Bader.
O se tala mai, e tatau lava ona i ai leoleo nana fa’apitoa e latou te leoleoina fa’amasino uma lava a le Malo tele, ma e fa’amalosia lava lea tulaga pe afai o le a o ese mai fo’i i latou mai le Iunaite Setete o Amerika. E malaga nei leoleo ma i latou pe a o ese mai Amerika, le mea o lo’o matua sili ona leoina ai i latou mai ni mea fa’aletonu e ono tutupu i o latou soifua.
FA’AMAONIA MALIU - FITAFITA RAF PERETANIA
Ua toe fa’aalia mai le maliu o se tasi o fitafita o le Ea Fosi a le Malo Peretania ona o ni osofa’iga i le itumalo o Nad-e Ali i Helmand. O lea ali’i fitafita lea ua mae’a fa’ailoa i lona aiga ua lisia i ona pepa, ua fa’ailoa mai na fana oti lava e le tagata a’o ta’amilo o ia i lana pou tiute i le itu i sisifo o Dashte, o se fa’amaumauga lea ua i ai a le Minisita o le Puipuiga o le Saogalemu.
O se tala mai le ali’i Ofisa o fa’asalalau a le malo o Peretania ua ia fa’aalia ai, “O matou lagona le fa’anoanoa, ma o fa’amaisega fo’i a le malo e o’o i le pulega o vaega au, ua mae’a fa’ao’o i le aiga o lea fitafita.
O le aofa’i ua i ai nei faitauga o i latou ua maliliu i le taua i Afakanisitana ua tula’i mai le 398 e tau ai le maliu lea, ae afua mai le tausaga e 2001. O le tala mai, e tatau lava ona ta’ito’alua sifi a nei fitafita, peita’i, ua masalomia sa talanoa o ia i se tasi o le atunu’u, ua na leiloa ai se osofa’iga o tulata mai ia te ia.
O ia lenei ua mulimuli mai lona maliu i se asi fo’i o fitafita a Peretania sa fasiotia fo’i i Afakanisitana lava i le aso 27 Ianuari, 2012 ae o le nofoaga i Helmand’s Khar Nikah. Ua fa’ailoa mai e tusa ma le 500 o fitafita e 9,500 lea ua fa’apea o le a malaga ese atu mo le latou malo i le tausaga nei, ae ua fa’aalia e le ali’i Palemia, e to’atele i latou o le a tu’ua Afakanisitana i le tausaga e 2013.
Ua tutusa lava mana’oga o nei ta’ita’i ma le Peresetene o Amerika, e matua mama ese uma mai fitafita o le latou malo i le tausaga e 2014.
FA’AMAVAE QUINATA MAI LE TOFIGA ADMINISTRATOR O LE EPA GUAM
Ua fa’ailoa mai e le Fa’atonu o le Matagaluega o le EPA i le malo o Guam, ua mae’a taua’aoina atu le tusi fa’amavae mai le latou matagaluega a le susuga Ivan Quinata, ma e amatalia i le aso lea fa’amavaega, Fepuari 15, 2012.
Peita’i ina ua fa’afeso’ota’i atu e le PNC News a lea malo le ali’i lea mo sana saunoaga i se mafuaga o lona tula’i ese mai lea tofiga, ae na ia fa’ailoa mai, “E leai sa’u fa’amatalaga e fia fa’ailoa atu e tusa o lea mataupu, ae talanoa i le Ofisa o le Kovana.”
O le tama’ita’i na talanoa mai o le Ofisa o le Kovana o Natalie Quinata, o le afafine o le uso o Quinata lea ua fa’amavae, peita’i, na ona ia fa’amautinoa mai le tulaga ua mae’a taua’aoina le tusi fa’amavae aloaia mai o Ivan Quinata mai lona tofiga i le EPA, ae le mafai fo’i ona ia fa’amaonia mai se mafuaga pe o se mea na fa’amalosia e fa’amavae, pe leai.
Peita’i, ua i ai nisi ua liki mai ai se fa’amatalaga, o le afuaga o le fa’amavae o Ivan mai lona tofiga, ona ua fa’amalosia e fa’amavae mai lona lea tofiga ona o lo’o i ai lava le su’esu’ega o lo’o fa’agasolo i totonu o matagaluega o le Malo, ae maise lava i totonu o le Kapeneta a Kovana Calvo.
Peita’i, ua fa’ailoa mai e se tasi o sui fa’asalalau a le Ofisa o le Kovana, e tauau lava e toe fo’i ane lava Ivan Quinata i lona tofiga sa i ai, aua e le o faia lava se tofiga fou a le Kovana i lona tofiga.
saunia: Leua Aiono Frost


text:
Molia Nisi Fasioti Tagata - Fetauiga Ta’aloga Soka Aikupito
O le fetauiga a tagata maimoa ma le au tapua’i a ‘au soka e lua i le a’ai o Port Said i Aikupito, o se tasi lea o mea sili ona fa’aletonu ua o’o i ni ta’aloga soka talu mai ona fa’avae le fa’agatama, e tusa ai ma lipoti fa’ailoa mai e le Asosi Soka a le Lalolagi - le FIFA, lea fo’i e fa’atupea le tele o ta’amilosaga soka i le tatou nei atunu’u.
O se mea e lelei ai, e ao ina nofouta ai si tatou fo’i atunu’u i nei ituaiga o fa’aletonu, ia le maua ai i tatou i nei faiga sese ma le leaga, a’o tatou savalia pea le soifua taumafai o a tatou fanau talavou i lea fa’agatama.
E ui fo’i ina laititi lava Samoa i le fa’afanua, po’o Samoa Tuto’atasi po’o Amerika Samoa, ae mautinoa lava, a o’o ina o’oo’oga le ita o le Samoa, e muliga fasiotiga tagata lea ua fa’ailoa mai na tupu i Port Said i Aikupito i mea e fa’atino fo’i e o tatou tagata i taimi e sese ai le fa’autautaga loloto ma le to’a ai le tai i loto o tagata e to’atele.
Peita’i, ona o i tatou ua matua ai le Talalelei, ua avea ai fa’agatama ua tauva ai o tatou alo ma fanau, ma afuaga o mea lelei ma masaniga mafana mo tupulaga uma lava. Peita’i o le fa’alavelave lea ua tupu i Port Said, ua fa’asalaina ai le Asosi Soka a lea malo e le FIFA ae ua fa’asaga ane le Malo latou matua molia le to’a 75 o e na fa’ataututu ma leoleo, ma latou fa’apogaia le maliliu o tagata e tusa ma le 74 i latou, ae le taulia ai le to’atele na manunu’a ma mea totino sa susunuina ma ua fa’aleagaina ai.
O ‘au Soka nei e lua, o al-Masry ma al-Ahly i le aso muamua o Fepuari 2012.
Ua fa’ailoa mai, e to’a 9 ali’i leoleo, ua aofia ai i le to’a 75 o i latou ua molia i le fasioti tagata ona o lea fa’aletonu, o lona uiga, o itugalua o le fa’alavelave na tupu, ua tau fai totofu i le fa’amasinoga e tula’i ma tali i o latou moliga ona o le silia ma le 74 o i latou lea na maliliu ma manunu’a ogaoga i lea fa’alavelave.
O le isi mea na atili ai ona vevela toto o tagata lautele, ona ua fa’aalia i nisi ripoti, e le’i faia tiute o leoleo ina ia latou taumafai sofa’i le pisa a nei au maimoa ma ‘au tapua’i o le ta’aloga, aua ana latou faia lo latou tiute, e le o’o ina tetele fa’apea le to’atele o i latou e maumau ola. Ona o lea tala na pa atu i tua, na toe sofa’i ai nisi fa’afitauli ma toe maliliu ai nisi e to’a 16.
Ua aofia ai ma le Taitai Uati o le ‘au Leoleo o le Malae sa faia ai lea ta’aloga, le ali’i o Maj Gen. Issam Samak, ae le’o manino lelei po’o le a lona moliga o i ai. Na mae’a loa lea vevesi tele, ae fa’amalolo lelei ai lava ma Maj Gen. Samak mai lona tulaga lea sa i ai e le Malo o Aikupito.
O le isi to’alua ua molia i nei moliga matuia, o ni tamaiti e le’i mafai ona fa’atula’ia i le fa’amasinoga maualuga, peita’i, ua fa’ailoa mai, o le a fa’afofogaina lava o la’ua fa’amasinoga e le Fa’amasinoga mo fanau e i lalo o le 18 tausaga le matutua.
Ua fa’ailoa mai o le ‘au mai Port Said al-Masry na manumalo i le ta’aloga lea 3-1, peita’i, i le taimi na mae’a ai loa le ta’aloga, na osofa’i mai loa le ‘autapua’i a al-Masry ma pa’ilima loa le au tapua’i a al-Ahly. O le afuaga lea o le fa’aletonu, ma ua le toe mafai pe faigofie lava fo’i ona toe vaovao.
Na mafai ona ave’esea mai tama ta’a’alo a ‘au e lua, ae ua oso ai lava le fiva o le au tapua’i latou aua ua masani lea atunu’u i le fa’atatutu lava o fetauiga a ‘au nei e lua i so’o se taimi e faia ai ni ta’aloga i lo latou va. O se mea fita, ua fa’ailoa mai nei, na iloa lava e le vasega o leoleo, sa fa’ataga tagata maimoa e o mai i totonu o le malae ta’alo mo lea ta’aloga ma latou naifi ma meatau fa’apena.
I ni nai aso na te’a ai, sa toe fa’aalia mai i ni tala tusia i le BBC e le susuga John Leynei Cairo, ua va’ai atu i le fa’afitauli na tupu, sa leai se galuega tele a le Au Leoleo po’o le Militeri na faia i le fa’alavelave na tupu, e foliga mai sa auai ma i latou i taupulepulega leaga nei ina ia tupu se fa’alavelave i le i’uga o lea ta’aloga, a leai, e tauau sa latou iloa ua tupu le mea, ae sa latou tu’ua se’i fa’atele se mea e tupu mai.
saunia: Leua Aiono Frost


text:
Le Faletua ia Marina, ia faapea foi le nofoaalo, ma Samoa ua potopoto,
O outou paia, sa ma faigata o le a faataalolo.
O le molimau lenei a le tatou Malo, i le soifua galue o le susuga ia Laauli Alan Grey.
O Laauli o se tasi o i latou to’aitiiti na ulua’i filifilia faapitoa e lo tatou Malo e faaee i ai le pine taualoa a le tatou Malo. O mamalu maualuga ia faalupelupe faa-le-malo e aloaia ma amanaia ai se tautua ua maualuga ma maoa’e mo le atunuu.
O lenei pine taualoa ua faaigoa o le Western Samoa Order of Merit, na tauaaoina i le tausaga e 1993, i le taimi lea a’o le’i suia le igoa o Samoa mai le Western Samoa i le upu e tasi SAMOA, ina ua soloia ese le upu Western ona avea ai lea o le igoa o le tatou atunuu ma Samoa moni ma Samoa moni ai le faalupega o le tatou Malo.
E le’o na ma le laina le sao o lenei tamalii i le atina’e ina o alamanuia o turisi, o i latou ia o e asiasi mai i Samoa. O loo pito maualuga foi lona sao i le faafaigaluegaina o fanau a Samoa, aemaise le faatupulaia pea o teugatupe mo le sologa lelei o le faaulufale mai o oloa eseese e moomia e o tatou tagata. Tupe ia a isi foi atunuu e taulia i na foi atunuu mo le tatou oloa e fia oka ina mai.
O le faagaioina foi o le latou faletalimalo o le Aggie Grey, pau lea o le faletalimalo na tulagaese lona sao i le faalauiloa ina ai o Samoa i le lalolagi, ona sa matuā faaoga ai le ituaiga taligamalo tonu faasamoa, o le faafeiloai o i latou faatoa taunuu i le faletalimalo i fofoga fiafia ma upu masani o le feofoofoa’i ma toe faatofa foi ma faamavae i a’i latou i le taimi o le a tuua ai Samoa faapei o ni mafutaga ua motusia faaleaiga i Samoa, ma atili ai ona iloa faalauaitele i le lalolagi e i latou e asiasi mai ma nonofo mau ai i le Aggies Hotels, le uiga ese maoa’e foi o le tausaafia ma uiga faamasani gofie o tagata i o tatou tagatanuu o Samoa, uiga mafana ia e tupu ai foi ma lagona o e asiasi mai i Samoa ma nonofo ai i le faletalimalo o Aggies. O se siosiomaga fiafia faaleaiga truly a home away from home.
Sa le’i taufaailoa ai lenei atina’e taua i ni faasalalauga faapitoa taugata o tala ave lava tuufofoga a i latou na malaga mai. O latou foi na latou toe faasalalau ina i aiga uo ma e masani le talalelei i le faletalimalo lenei ta’uta’ua ma logologoa ma atili lauiloa ai lenei faletalimalo i atunuu i fafo atu o Samoa, ma ta’uta’ua ai ma le igoa o Samoa.
O faataitaiga lelei ia e oo mai nei i ona po nei, e le’o mafai lava ona faia e se isi lava faletalimalo i Samoa nei.
O le vaega lua o le soifua o Laauli, o se tagata e loto maualalo tele, ae na oo lava i ai le faatofalaiga a le Komiti o Pine ma Mamalu Taualoa a lo tatou Malo. O le sao lea o Laauli i le faagatama o le lakapi, i le faafailele ina lea o le au a Samoa; le Manu Samoa mai lava i le amataga se’i tau mai lava i le tausaga 1997 ina ua lauiloa lea o le Manu Samoa ua ofi atu i tauvaga lakapi a le lalolagi, faatupe toatasi lava ma tauave e Laauli fitā ma faigatā o le tau faamaopoopo ina o lenei au lakapi a le atunuu, leai lava ma se lagolago a le tatou Malo e pei on ua i ai nei.
Sa faaoga ai lona faletalimalo ma seleni o le pisinisi i saailiga malo a fanau a Samoa, i le faalelea ai lea o le tagavai o Samoa i malae taaalo lauiloa o le Lalolagi.
Ina ua liliu le taaloga e avea ma taaloga faapolofesa i le tausaga e 1997, na taunuu ai ia le iuni i se faaiuga taua tele ua le mafai ona tatou faaauau pea ona faatupe le taaloga lakapi ua taugata tele mo se tagata e toatasi. O le mafuaaga lea na faatau atu ia le Manu Samoa, ma pulea ai e ni alii mauoloa se toalua i Niu Sila Sir Michael ma Fay Richwhite
Ina ua avea a’u ma taitaifono a le Iuni Lakapi a Samoa, ae see ane Laauli e avea ma sui taitaifono i le 1999, sa ma galulue faatasi ai ma lenei foi toa o Samoa e toe faafoi mai le pulega o le Manu Samoa i lo tatou lava atunuu i le mother unio, ina ua matou iloa ua amata ona fealoalofai le au mauoloa ia a Niu Sila, e auai le Manu Samoa i nisi o taaloga faitauina faavaomalo ma e tasi lava le mafuaaga na matou iloa ua gau aano foi nei alii i le taugata tele o le faatupega o le tatou au lakapi, lea la na toe foi mai ai le pulega o le Manu Samoa i le iuni
Ua ou tautomanatu nei pei o le tausaga e 2002 na litaea ai Laauli mai le iuni ona ua le atoatoa le malosi o lona tino ua matua foi. O a’u foi ia pei ua ou tau sela atu ai i le tele o le gaosa o nei mea o lakapi.
O upu faaiu a le tatou Malo e fai lea i le sauniga faaiu i lona olioli saga tumau.
O le tagavai o le Malo lea ua tatala, o le faafeao e Alii o le Malu o le Malo o le sa o le susuga ia Laauli o le toe faalo lea a lo tatou Malo ma le atunuu i le ua tatau i ai le faaaloalo.
Manuia tele lau malaga Laauli, faamaise foi i le faletua ma le aiga faanoanoa.
Soifua.


text:
Ilia L. Likou
Faaliliu e Seagaitumua Tupuola
Ose sui faatu mo le faiga-palota na faaleaogaina ma o se Minisita muamua o le Kapeneta, o Le Tagaloa Dr. Pitapola, ua na talosagaina le afioaga o Sili ma nuu o le itumalo o Palauli Le Falefa-ina ia tausi le filemu.
Na fai e Le Tagaloa lea talosaga ananafi ina ua tulai mai lipoti e faapea ua faate’a e le afioaga o Sili –le Minisita Lagolago o le Si’osi’omaga, o Faumuina Tiatia Liuga ma le Pulenuu o le nuu, o Mata’u, e faavavau. O Faumuina, le Minisita muamua o Tupe na te umia le suafa matai o Faaolatane i le nuu o Sili.
O lea faasalaga e mafua mai se faaiuga a le Faamasioga lea na faaleaogaina ai le avea o Le Tagaloa, o se tamalii lea o le afioaga-ma sui faatu mo le faiga-palota, ona o se manaoga tau le monotaga poo se tautua i le nuu. Na faamaonia e Le Tagaloa lea faasalaga ananafi.
Fai mai a ia o lea faaiuga na fai i le Aso Faraile talu ai ma e aofia ai Faumuina lea ua faasa ai Faumuina ona ia faaaogaina le suafa o Faaolatane poo le toe tuvae atu i Sili i soo se taimi. “Na ‘ou maua se valaau i le Aso Faraile talu ai e uiga i lea faaiuga a le nuu,” o le faaaliga lea a Le Tagaloa. “Sa ‘ou taumafa e faafilemu lea mataupu ae fai mai (le fono a le nuu) o le latou faaiuga ua uma ona fai.
“O le latou mau e faapea ua faatiga Tiatia i le nuu ma ua na soli tapu a le nuu e tusa ai ma lana lu’itau tau le agavaa.” Fai mai Le Tagaloa e ui lava ina tele lana taumafaiga na fai, ae ua le mafai ona ia suia lea faaiuga.
“O le latou maua ona pau lava lenei o le faiga e mafai ai ona toe faafo’i atu le filemu ma toe tausi le tulaga masani e tusa ai ma faavae o le nuu,” o lana faaaliga lea.
“Na faate’a foi ma le pulenuu talu ai ua na le tausisia le mea na fai atu ai le Tuua o le nuu e faapea-E le mana’omia le faia o se monotaga a Le Tagaloa i totonu o le nuu.”
Na ia toe ta’ua e faapea o le suafa o Faaolatane o se tasi lea o suafa matai a Le Tagaloa. “I totonu o le Faamasinoga, o lea matai (Faaolatane) e pule ai Le Tagaloa-ma e le tatau ona faia se monotaga a Le Tagaloa. O le pogai lea ua le fiafia ai le nuu talu ai ua latou iloa e faapea o le Le Tagaloa o se Pāpā ma e le mana’omia na te faia lea tulaga.”
Mulimuli ane, sa una’ia e Le Tagaloa le nuu ina ia tumau i le filemu.
“Pau lava le mea ou te mana’o i ai o se faiga-palota to’afilemu,” o lana faaaliga lea. “Ua uma ona ‘ou talosagaina le fono a le nuu ina ia mautinoa o loo to’afilemu uma ma sologa lelei i le Aso Faraile.” “Ou te iloa o loo tumau pea ona i ai auala lelei e fo’ia ai soo se mea.”
Na faamaonia foi e Le Tagaloa e faapea o loo ia apiliina le faaiuga ma o loo i ai lana fuafuaga e avatu lea matauu i se Faamasinoga aupito i maualuga e mafai ai.
Sa le mafai ona maua mai le manatu faaalia o Faumuina ananafi.


text:
Dr. FRANZ LINKE-O ia lea na avea ma Pule o le Ofisa o le Vaai Tau a’o talavou lava ona ua lauiloa lona suafa i le matauina o fetu, ma o lea na manatu ai o le a tele sona lumana’i manuia i lea ituaiga o galuega. Na fanau o ia i Duchy i Brunswick, Siamani i le 1878 ma sa a’oa’oina lelei o ia i le Iunivesite o Leipsic i Munic, Perelini ma Gottingen.
Sa muamua ona tofia o ia e avea ma fesoasoani i suesuega ma sailiiliga tau fetu i le Kolisi Faafaatoaga i Perelini. Mulimuli ane ua na umia le tulaga o le pule fesoasoani o le Fale Vaai Fetu ma Uiga Faa-Maneta o le Lalolagi i Potsdam, ae mulimuli ane ona tofia e avea ma Pule Fesoasoani o Su’esuega i Uiga Faa-Maneta o le lalolagi i Goettingen. Na taunuu mai i Samoa na te tauaveina tiute o le Faatonu Sili o le Ofisa Vaai Tau i Apia i le 1904.
O lana matafaioi autu sa fai i Siamani sa aofia ai le mata’ituina o le eletise i le vateatea ma sa alu i luga i ni paluni i se maualuga e 20,000 futu mo le faatinoina o lea galuega. O le faamoemoe autu na faatu ai le Fale Vaai Tau i Apia o le faatinoina lea o mata’ituina o gaoioiga ma feuiuiaiga faa-maneta i le vanimonimo, faatasi ma suesuega faa-maneta o le Atu Samoa.
Mo galuega tau le pogai o mafui’e, o le mea faigaluega faapitoa sa faaaogaina o le masini fua mafui’e e igoa o le “Wiecherts”, ma talu ai ona o lea masini, sa mafai ona faamauina soo se afā e tula’i mai soo se vaega o le Vasa i Saute, a’o lei taitai ona o’o mai i Samoa.
I le itu i su’esu’ega ma le mata’ituina o fetu faatasi ai ma suesuega tau le eletise i le vanimonimo, sa maua e Dr. Linke le fesoasoani mai ni nofoaga se tolusefulu i totonu o le Atu Samoa.
O le mata’ituina o faalavelave tau fetu i vaega maualuluga o le vanimonimo sa mafai fo’i ona faatinoina e ala i le fesoasoani tau le faaaogaina o se maua e faalele solo i se maualuga e 10,000 futu. Sa fesoasoani ia Dr. Linke Herr A. Potsin, o se sui o le ‘aumalaga a Siamani i le Pole i Saute i le 1902-1903.
O le Failautusi o Herr C.Kaufmann. O le Fale Vaai Fetu sa faatu i le Penisula i Mulinuu. E faaopoopo atu i tiute tauave masani o Dr. Linke, sa tuuina atu foi lona taimi ma lona mafaufau atoa i le Mauga-mu lea na pa i Savaii, ma ia faia ni tusitusiga anoa e uiga i lea mauga-mu e pei ona faamaumauina i totonu o le Samoannische Zeitung.
Dr. RICHARD FRANKE- o le Foma’i lea a le Malo i Apia.Na fanau i Burkersdof i Siamani, e latalata i Attenburg i le 1873, ma e na o le 33 tausaga lona matua ae taunuu mai i Samoa. Sa matua aloa’ia o ia i lona tomai tau Foma’i Tipitipi.
Na a’oga o laititi i Attenberg ae faai’u i le Iunivesite o Jena. Sa a’oa’oina foi i Iunivesite o Kiel, Munich, ae faa’iu i le Iunivesite o Perelini. O lana galuega muamua lava sa avea ai ma foma’i fesoasoani tipitipi ma suesuega faa-saienesi o togafitiga i Perelini.
E le’i umi ae ona talia loa le galuega tau foma’i vaa-a-le Kamupani Vaa o le Hamburg-American Line. E sefulu-valu masina sa galue ai, ma ina ua mae’a lea taimi, sa galue faa-Foma’i mo le lima tausaga i Gera. Ina ua mae’a lea taimi i le 1905, sa folau mai loa mo Samoa e galue mo le Malo.
E ui lava ina e na o le lua tausaga na galue ai i Samoa,ae sa matua faateleina lona faaeaina ona o lana galuega, aemaise ai lava le matatā tau foma’i tipitipi. Sa faatagaina Dr. Franke e fai lona Ofisa faa-foma’i, e faaopoopo i lana galuega sa fai o le foma’i tipitipi a le Malo.
Poo le a lava le tele o faamatalaga ma upu e uiga i le pulega-malo a Siamani, ae taua tele ona faailoa atu lenei tulaga, e tutusa lelei ia foma’i ma soo se fomai o isi atunuu.


text:
O annafi na talo ai e le Ofisa o le Amapasa a Saina i Samoa se fono puupuu ma tusitala e le masani ai- e faamatala mai ai lana matafaioi i le finauga o loo faaauau pea e uiga i le South China Sea, ma le Atu Filipaina..
O lea fono sa usuina i le i le Ofisa o le Amapasa a Saina i Vailima, o lea fonotaga sa taitaia e le Sui o le Faauluuluga o le Amapas o Gu Xinqiang, lea na fai mai o tagata o Samoa e tatau ona latou iloa le “mea moni” e uiga i le mea o loo tupu.
“Ua afaina Saina i lenei mataupu,” o lana faaaliga lea. “Ae peitai-ua noatia matou ina ia fo’ia lenei faafitauli i se faiga to’afilemu lelelei e ala i feutanaiga ma faa-talanoaga. O lnei mataupu e sili ona lelei pe a fai i le faavaeina o ni tulafono ma ni faiga e faatino ai.”
O se faa-talanoaga i Apia na auina mai e peiseai o se faatonuga a se Faamasinoga a Malo Aufaatasi lea ua faaamoemoe o le a maua mai ai se faaiuga i vaiaso o i luma e uiga i le finauga tau le gafaifale i le va o Sina ma Filipaina.
Ua mae’a ona faatinoina e Filipaina taualumaga ia Ianuari 2013, ma finau mai e faapea o tagi a Beijing i se vaega tele o le South China Sea ua soli ai i’ugafono a Malo Aufaatasi. Ae peitai-na musu Saina e auai i le feutanaiga faava-o-malo.
Ae, ua leva ona ia una’ia se faiga tau feutanaiga e fo’ia ai le finauga tau teritori. Ua maua e Saina le toetoe lava o le South China Sea atoa, lea o loo faamaninoina lelei i luga o lana faafanua faatasi ai ma se “nine dash line.”
“Ua le gata ina soli e Filipaina a latou maliega ma Saina, e ua latou soli foi aiaiga o le fuaiupu a Malo Aufaatasi ma faaaoga sese ona taualumaga,” o le faaliga lea a Mr. Xingquiang.E tumau lona mafaufau e le auai Saina i taualumaga faale-tulafno a Malo Aufaatasi ma o le a na le aloa’ia le faaiuga.
“O le taualumga faapitoa o taualumaga e fai ai le tonu o loo i totonu o le fuaiuu a Malo Aufaatasi-e le aoga i le finauga i le va o Saina ma Filipaina.”I le avea ma atunuu o i le ogatotonu o le Vasa Pasefika tele, fai mai Mr. Xinqiang ua faatulagaina Samoa e avea ma “atunuu i le sami” ma o le finauga o loo aafia ai le South China Sea e ono fiafia i ai tagata o Samoa talu ai e aafia ai le “tulafono faava-o-malo o le Sami.”
“Matou te manatu o se mataupu taua e maua mai ai se iloa o le lalolagi mo tagata i Samoa nei,” o lana faaaliga lea. O le fuaitau o le South China Sea ua avea ma upu faigata i tausaga faatoa mavae atu ma matou te lagona e taua tele ona faamalamalama tagata i le mea o loo tupu mai.”
Ina ua fesiligia pe o le a le lagona o Saina i le faaiuga a Filipaina, na matua le gagana le Sui Taitai o le Savali.
“Afai e faamalosia e le tasi atunuu le isi atunuu i ni feagaiga faava-o-malo poo se maliega, e auanoa ma le fesiligia mua o le isi atunuu, matou te popole ona o lenei itu e i’u ina avea ma ala e fo’ia ai faafitauli i le lumana’i,” o lana faaaliga lea.
“O le tulaga lenei e mafai foi ona tulai mai totonu o le itulagi o le Pasefika i Saute, ma o le mea lea ua matou maua ai le taua ona faailoa i tagata o Samoa lea mataupu.”O le finauga a Mr. Xinqiang o le vasa o loo finau ai e pule ai Saina.
“O atumotu o le South China Sea ua leva ona avea ma teritori o Saina mo senituri. I le faagasologa o le 1970, sa i ai le anoano o puna’oa faale-natura, e pei o le suau’u ma puna’oa tau le kasa sa maua i totonu o lea vaega-elele.”
Ina ua fesiligia pe o le a le isi gaoioia a Saina, fai mai Mr Xingqiang o le a faaauau pea ona talia e lona le faaiuga na fai e Filipaina.”Na ia toe ta’ua e faapea o lo latou faamoemoe ia ‘ausia se “se faaiuga to’afilemu.”
Sa le mafai foi ona maua mai se manatu mai le malo o Filipaina poo se malo o Samoa i le taimi o lenei lomiga anapo.
FAAMATALAGA LAUTTUA E UIGA I LE FINAUGA MAI STRAITS TIMES LE TAUA O LE SOUTH CHINA SEA
O le sami e 3.5 miliona kilomita faatafafā ma e talitonuina o loo i ai ni nofoaga o oloa faaagaga tau suau’u, kasa masani, oloa tau i’a, ma le anoano o ala mo le ‘afa o vaa tau fefaatauaiga a le lalolagi. O loo ta’ua e faapea o ni ona vaega poo le sami atoa o loo umia e Saina, Filipaina, Vietnam, Brunei, Meleisia ma Taiwan. O le tele o ia mau e fesopoa’i.
TAGI A SAINA
E pule Saina toetoe lava o le South China Sea atoa, lea o loo faamaninoina i luga o lana faafanua faatassi ai ma ni “dash lines se iva” O le Feagaiga a Malo Aufaatasi e uiga i le Tulafono o le Sami (Unclos), lea o loo saini ai Saina i le avea ma malo, ua tuuin atu ai i atunuu sone faapitoa tau tamaoaiga e 200 maila tautai, poo le 370 kiilomita, mai o latou gataifale.
Ae fai mai Saina o lana tagi e afua mai le faaaogaina tau le tala faasolopito o le sami e vaa o Saina i le mamao i tua i le 2,000 tausaga talu ai.
Ua loa ona faaalia e Beijing lona tulaga e ala i galuega tau le tanumia o le sami. O se lipoti a le Pentagon na tatala mai i tua ia Me o loo faatatauina ai e faapea ua uma ona tanu e Saina le 1,300 ha o eleele i le faataamilo i le Spratly Islands, na ta’ua foi e Filipaina i le lua tausaga talu ai.
Ua uma foi ona fausia e Saina ni fausaga tetele, e aofia ai faiga tau radar ma malae vaalele, i luga o le a’au ma motu laiti ua uma ona tanumia. .O Beijing, i le tasi itu, e le o mautonu i le naunau tele o le Iunaite Setete i Asia ma fuafuaga a le Iunaite Setete i le sami, e aofia ai folauga a vaatau e latalata i atumotu na tanumia mai le sami.
O loo mau pea le taofi o Saina e le auai i taualumaga tau fonotaga a Malo Aufaatasi e saili ai se tonu ma na te le aloaia le faaiuga. Fai mai o le mataupu a Manila e faasino i se mataupu tau pulega faa-teriori, lea e le au i ai le pule a le tulafono-ae o le faaliliuina poo le faaaogaina o le Unclos.
O LE TAGI A FILIPAINA
O loo pulea e lea atunuu le Spratly Islands, lea ua faaigoaina o Nansha e Saina. O le Motu o le Mischief Island o lea vaega e saofa’i i se mamao e 240 kilomita mai le motu o Palawan Island o Filipaina ma e 900 kilomita mai le motu o Saina o Hainan Island.
O loo tapa foi e Filipaina le pule o le Scarborough Shoal (lea ua faaigoaina o Huangyan Island i Saina), lea e sili teisi atu i lo le 160 kilomita mai le Atu Filipaina ma e 800 kilomita mai Saina. O motu e lua o Spratlys ma Scarborough Shoal o loo pulea foi e Saina.
O LE TULAGA O LE IUNAITE SETETE
Ua faamatalaina e le Iunaite Setete le mataupu i le South China Sea o se tasi lea o mataupu autu faale-malo. O loo popole Uosigitone i le taumafai o Beijing e faataoto pulega tau fitafita i lea vaega atoa, lea e ono afaina ai le faaaogaina e le faatapulaaina o ogasami faava-o-malo ma le ‘ea e fitafita a le Iunaite Setete. O loo taofia ai foi se taumafaiga a se isi setete malosi e fia malosi i malo laiti e ‘au ma Amerika i totonu o le itulagi.
O vaalele o le fitafita a le Iunaite Setete ma vaa ua latou faatinoina se “sa’olotoga tau folauga” e latalata i Spratly ma Scarborough Shoal i nai masina talu ai e faaleaogaina ai le tulaga o Uosigitone, lea ua le fiafia ai Saina.
ISI E AIA I AI MA ATUNUU
Taiwan, lea i le vaai a Saina o se atunuu ua toe ola mai ma e le o aloa’ia e avea ma malo tutoatasi e le tele o vaega o le lalolagi, ua na faalavelaveina le faaiuga a Malo Aufaatasi ia Aperila, e una’i lana lava talosaga. O Taiwan, Meleisia, Indonesia ua auina atu o latou sui i ia faamasinoga. Ua faapea foi Iapani, lea o loo taavalevale i totonu o lana lava finauga tau teritori ma Saina i le East China Sea.
Ua tuuina atu e Vietnam se tusi e lagolago ai finauga a Filipaina e faapea e leai se pule faa-faamasinoga a le faamasinoga ma na talosgaina ai le faamasinoga ina ia matua aloa’ia aia tatau faale-tulafono a Vietnam ma ana meatotino. O ia gaoioiga ua faaalia ai e faapea o nisi o nei atunuu latou te ono aveina foi Saina i le faamasinoga i le lumana’i. Fai mai le Iuni a Europa e tatau ia Saina ona na aloaia le faaiuga. .O le Matagaluega o le Va i Fafo a Saina, i le taimi nei-ua na ta’ua le lagolago mai isi atunuu eseese e pei o Cambodia ma Yemen.


text:
Falepuipui le ali’i talavou i le faia o uiga mataga i se teineititi
E 28 masina lea ua poloaina e le Fa’amasinoga Maualuga e taofia ai se ali’i talavou i le toese i Tafuna, ina ua ta’usala o ia i le moliaga o le faia o uiga mataga ma le talepe fale i le tulaga lua, e mafua mai i le fa’alavelave lea na ia ulufale fa’amalosi ai i totonu o se fale a se aiga ma le fa’amoemoe na te faia ni uiga mataga i se teineititi e 13 tausaga le matua.
E ui e le i fa’atinoina e Rene Finau, 22 tausaga le matua, ni gaioiga mataga fa’asaga i le teineititi na a’afia, peita’i o le si’osi’omaga o le gaioiga sa ia faia, e aofia ai lona ulufale fa’amalosi i totonu o le fale i le po a o fa’asua’ava o ia, ua atagia mai ai le matuia o le gaioiga sa faia.
Na fa’atoese Finau i le fa’amasinoga e tusa ai o lana solitulafono sa faia, ma ia talosagaina ai se isi avanoa mo ia se’i toe fo’i atu ai i lona aiga e tausi ona matua, tautua le Ekalesia fa’apea lona nu’u.
Na ia fa’ailoa i ali’i fa’amasino e fa’apea, o masina na taofia ai o ia i le falepuipui, ua ia a’oa’oina mai ai se lesona e sili ona taua mo lona olaga, ma ua ia iloa ai, e le tatau ona ia toe faia lava se isi gaioiga e soli ai soo se tulafono a le malo.
Na finau lana loia fautua ia Michael White i le fa’amasinoga, mo se fa’asalaga fa’a nofovaavaaia, ina ia mafai ai ona toe fo’i atu le ua molia i tua i lona aiga e saili sana galuega e tausi ai ona matua, ma fa’atualga se isi suiga fou i lona olaga. Na taua e White le a’afia o Finau i le fa’afitauli o le ‘ava malosi, o le isi lea mafua’aga na ala ai ona ia fa’atinoina le solitulafono e pei ona ta’usala ai o ia i le po na tula’i mai ai le fa’alavelave.
E le i tete’e le loia a le malo ia Robert Morris i le fa’afinauga a White mo se fa’asalaga fa’anofovaavaaia mo Finau. Na taua e Morris e fa’apea, e ui e agava’a le ua molia mo se fa’asalaga fa’anofovaavaaia, ae i ai faamatalaga moni lava e fa’atatau i le fa’alavelave sa tupu e ao ona silafia e le fa’amasinoga.
Na taua e Morris e fa’apea, sa matua ‘ona lava Finau i le po na tula’i mai ai le fa’alavelave, ina ua ulufale faamalosi i totonu o le fale o le aiga na a’afia, ma aga’i sa’o atu ai i le potu o lo o moe ai le teineititi e 13 tausaga na a’afia ma le fa’amoemoe e faia ai ni uiga mataga ia te ia.
Sa ia taua fo’i le i ai o isi tamaiti laiti i totonu o le potu na moe ai le teineititi na a’afia, i le taimi na ulufale fa’asolitulafono atu ai Finau i totonu ma fa’atino le solitulafono. Na avea le pa’i atu o le ua molia i le tino o le teineititi ma itu na ala a’e ai o ia i luga ma ee, ma mafua ai loa ona alu i le atoa le ua molia i fafo.
Saunoa le afioga i le ali’i fa’amasino ia Elvis P. Patea e fa’apea, e ui sa ‘ona le ua molia i le taimi na ia fa’atinoina ai le solitulafono, ae le avea lea ma auala e fai ma alofaga i le solitulafono ua fa’atinoina.
Na faailoa atili e Patea ia Finau e faapea, e le tatau ona ia toe tagofia le ‘ava malosi poo fualaau fa’asaina i le taimi o lana nofovaavaaia, ae tatau ona saili sana galuega ma fai se suiga i lona olaga mo le lumana’i.
Mo le moliaga mamafa o le talepe fale i le tulaga lua, e 7 tausaga lea ua faasala ai Finau i le falepuipui, ae mo le solitulafono mama o le tagofia o itutinosa o se teineititi i le tulaga tolu, e tasi le tausaga lea ua faasala ai o ia i le falepuipui.
O le fa’ataunu’uina o lea fa’asalaga o le a fa’amalumalu, ae o le a faanofovaavaaia o ia mo le 7 tausaga i lalo o poloaiga e ao ona ia usita’i i ai. O ni isi o ia tuutuuga e aofia ai lona tuliina o masina e 28 i le toese, aua nei ona toe tagofia le ‘ava malosi poo fualaau faasaina, ma ia aua fo’i ne’i ona toe taumafai e fa’afesootai le teineititi na aafia poo lona aiga i soo se taimi.
Ua poloaina fo’i o ia ina ia lesitala lona igoa i le lisi o i latou ua ta’usala i le faia o uiga mataga i fanau laiti, ma ia faia se suega i lona tino e siaki ai poo ia tauaveina le siama o le fa’ama’i o le HIV, e pei ona faatulafonoina i le Tulafono Toe Teuteu a Amerika Samoa.


text:
E faaauau pea le Soifuaga. Ona o lea ua mae’a le Faamanatuina o le 54 tausaga o lo tatou Tutoatasi ma ua pefua, o lea ua toe taliu mai le tulaga moni lava o le soifuaga i le asō- lea e matua to’atele lava i tatou na toe taliu atu i galuega ma a’oga mo le taimi mulimuli i lenei vaiaso.
Se’ia vagana ai o oe o se tagata faigaluega o le malo-poo se tagata a’oga o loo a’oga i se a’oga a le malo-ia ua matua faamanuinaina e le malo e ala i se aso faaopoopo e alu ai e faatau, ae o le vaega toatele lava o tagata masani o lea ua toe fo’i i galuega; faatasi ai ma le tuto’atasi ua na o se mea ua mamao atu.
E faapena le soifuaga nei. Tatou te fiafia ma faagasolo i luma. O le mea moni, ua lelei mea uma ma ua taunuu lelei. Faatasi ai ma a tatou malō faapitoa mo le Aso o le 54 tausaga o le tuto’atasi-ia ua toe taliu atu i o latou atunuu, a ua tatou toe tilotilo i tua i le matagofie o aso e luau a mavae ma tatou tauaveina ni lesona ua tatou aoaoina mai ai.
O le toatele lava o i tatou o le a eseese mea tatou te manatuaina. Pe o le toe feiloa’i ma uo ua leva, aiga po le pati e te le o manatua pe na faapefea ona uma, o manatunatuga nei ma mea e manatua pea i le olaga atoa.
Ia te a’u lava ia, o la’u faamuamua na sau a’o filo ma le fiafia ma olioli o le sauniga faamanatu a le atunuu i malae o taaloga ‘Hockey’ i Tuana’imato i le Aso Lulu. O se ifoga lea (o le faasifoga faale-aganuu) na faatino e le ‘aufaafiafia a le Ola Toefuata’ina i le vevela o le La. O lea fuafuaga sa le mafaufauina ae peitai-e matua ogaoga lona pa’i mai. E leai se mata e le’i tagi i lea Malae. Mo se mafuaga tatau.
O se gaoioiga taua tele. O loo faailoa mai ai se loto naunau poo ai lava na ia fuafuaina lea faatatau -ina ia faasa’o se mea sese lea ua latou lagona ai e tatau ona faailoa atu lea tulaga- ina ia silafia ai e le atunuu atoa.
O lea ifoga e le mo na o le motu o tagata sa i le Hockey Stadium. O le mea moni –na faa’emo sa’o mai lava i le salafa o le atunuu i luga o le Televise a le atunuu-ma atonu sa faasalalau atu foi faapena i le lalolagi atoa-ma le faamoemoe ina ia ‘ausia le faitau afe ma afe o isi tagata ia sa fuafua le ‘aufaafiafia ina ia ‘ausia.
Ma o le pogai lena e matua taua ai tele.
Ua outou silasila la, a pa’ia loa sui auai o le vaega o le Ola Toe Fuata’ina, mo i latou la e le o silafia, o i latou o pagota ma o tagata e manino mai na latou faia se mea sese. O lea vaega-o se vaega lea o le latou polokalame tau toe toe fuata’ina.
E ui lava ina o nisi o i latou o tagata solitulafono soo ma ua fai ma latou amio le soli o le tulafono, ae o le toatele lava o i latou ua matua tumu i le loto salamo. Ua latou talia o latou tiga ma ua latou matua naunau lava e tuli taimi o latou faasalaga, ma o ese mai Tafaigata ma toe taumafai e fai se isi mea fou i o latou olaga.
Sa maligi o’u loimata. Ma sa faapena foi isi. O lea faasifoga na matua pa’i mai i lo’u loto talu ai ona o se mea e taua tele. Ua tatou iloa o ia pagota na o latou faia se mea sese. E aunoa ma se masalo-o le toatele o i latou sa fai ma mea e faanoanoa ai lenei atunuu ma mafatia o latou loto ona o se tasi poo se isi o gaoiga tau solitulafono.
Ae peitai-ua na o i latou ‘ea? Faamata e talafeagai ona faapea atu ona pau lava le eseesega i le va o nisi o i latou ma nisi o i tatou o le mea moni lea-ona ua maua i latou?
Ia ‘aua nei outou ave seseina i matou, matou te le o ta’ua ni tagata solitulafono maoa’e ia e moomia sina alofa itiiti talu ai-o le toatele o i latou e manino mai- ua latou filifilia se ola solitulafono e avea ma natura lona lua.
Ae peitai-o nisi o i latou e manaomia lo tatou alofa. Latou te manaomia le agalelei ma le alofa. E tofu i tatou uma lava ma le mea sese ua fai. Ou te faafetai e o’o i le faavavau ona o mea na ‘ou faia ua le tuuina atu ai a’u i le falepuipui.
Ae peitai- a tatou faatali teisi ma mafaufau i nisi o mataupu (ae le o mataupu uma) a pagota ia na ifo to’ele i luma o le atunuu i le Aso Lulu, e le o so latou faaletonu. O i latou o ni oloa o se faiga mata’utia lea ua ta’ita’iseseina ai i latou.
E anoano mea lelei ma tagata popoto na i’u i Tafa’igata ona ua una’ia i latou e fai mea e le talia i le mafaufau e tagata Samoa. O lea matou te talanoa atu e uiga i le anoano o alii ma tamaitai na i’u ina gaoi mai o latou nofoaga o galuega ona o le taumafai lava e faafetaui itu e lua ma faamalie moomooga o matua mitamita vale ma aiga.
E faasino a matou upu i fanau teina ma tama na latou soli le tulafono talu ai le le malamalama o latou matua i le uiga o le upu “ua lava” pe a pa’ia le ekalesia ma noataga faale-aganuu. O se vaega lenei o se faiga leaga e faasino i ai a matou upu. O lea faiga e tatau ona faamuta. E tatau ona taofi. Mo le faamoemoe o mea sili, ua loa ona tatou tuto’atasi mo le 54 tausaga. Ae i nisi lava taimi, e te lagona e peiseai ua tatou toe aga’i i tua ona e foliga mai –ua tatou faa-pologa ia i tatou lava i mana’oga o aso uma o le soifua. Ae o le a le uiga o nei mea uma?
A tatou ‘eli le loloto i totonu o i tatou lava, ona tataou maua lea-o nei mea uma lava e fai ona o le mitamita vale. Faavalevalea, le mitamita vale faavalevalea. O le pogai lea ua una’ia ai tatou e manana’o i ni falelauasiga uiga ese i totonu o Samoa, o le mana’o lea ua una’ia ai matua –ia e tau le mafai ona latou faia se aso fanau – e fai se aso fanau aupito i tele i totonu o le nuu. O le faalialia vale lena ua una’i malosi ai Faafeagaiga o ekalesia ma ma taitai o nuu ina ia manaomia ia aofaiga tetele o tupe mai o latou sui auai. Ma o ia mana’o ua faaitiitia ai taunuuga.
O saofaga poo saogamea e tatau ona totogi e se tasi ma o nisi itu, o soifua ia-o mafaufau maoa’e o loo i Tafaigata. O se mea moni lea e faanoanoa ai, ae paga lea-e matua moni lava lea tulaga i totonu o la tatou Samoa i aso nei.
A’o tatou toe manatunatu i sauniga faamanatu i nai aso ua mavae atu, e tatau ona tatou matua fusi mau i moomooga ma faamoemoe o tatou matua ua mavae-a’o latou finau ma ‘ausia le malo tuto’atasi tau upufai –i le tele o tausaga ua mavae. E le gata ina latou le manaomia lenei malo ina ia sa’oloto mai le aia mai fafo-ae sa latou le manaomia foi o tatou tagata ina ia faa-pologa ia i tatou. E tatau ona aveese le faa-pologa o i tatou lava e ala i le faa-faigata o le soifuaga ona o mana’oga ua tuuina atu e le aiga, aganuu ma ekalesia i luga o tagata. I le avea ma atunuu, tatou te manaomia le tuuina i o tatou tagata o se avanoa e manava ai, o le mea moni lena e igoa o le sa’olotoga. Ia outou maua se Aso Faraile uiga ese, ma ia faamanuia atu le Atua!


text:
O le mau lea a le alii talavou ia Lu.Lu, 27-tausaga mai le afioaga o Vaitele-Uta. O lo’o faigaluega nei i Tuanaimato, i le vaega egafa ma le vaaia o fale ta’alo a le Malo o lo’o iai nei.
Ua ia maitauina le toatele o tupulaga ua iu mai aoga, ae ua augata e sue ni galuega mo le tausiaina o aiga ma matua, ma lo latou foi ia lumanai manuia.
“Ua augata e sue le galuega ma ua fa’apalapala ai lava, ae ia manatua lelei e le tupulaga talavou o ia le faamoemoega a ona matua ma lona aiga” o lana tala lea I le Fofoga o Samoa ananafi
O Lu o lo’o nonofo nei ma ona matua ma lona aiga atoa i Vaitele, ma o lana galuega lea o lo’o faalagolago iai lona aiga i nisi o mea e fai.
“O tupe mo se meaai a le aiga i aso uma ma mea e moomia ai e matua le tupe ae le gata i lea o mea fai a le Nuu ma le Ekalesia.
O lona manatu, o mea pito sili ia ona taugata i lenei vaitau, ua fa’aalu ai le tele o tupe a aiga.
“Ae tatou te le ‘aloese mai ai, aua ua masani ai lava o tatou aiga ma matua i tausaga ua mavae’
E ui i le taugata o le soifuaga, ae na te talitonu o le taimi lelei lava lenei mo tupulaga e tulai mai ai, e sue galuega aua o latou aiga mo aso a sau.
“Taugata le soifuaga, a alu a i luma le soifuaga e alu ai foi i luga ma le tau o le soifuaga, ua taugata ai lava.
Ua ia vaaia foi ma le faanoanoa le tele o tupulaga ua avea ma faasalaga i totonu o aiga ma matua, ae tatau ona faaaoga iai le mafaufau o tupulaga aua e le nonofo ai pea ma matua i aso uma o lenei olaga.
“A tele le faatamala o tupulaga i lenei vaitau, ua tele lona aafiaga i le lumanai.
O lana feau foi lea mo isi tupulaga o lo’o augata e galue mo lona aiga-
“Ia manatua lelei tatou te le nonofo ai pea lava ma o tatou matua i lenei olaga, aeia uma atu matua ae o lo’o lelei le olaga ma ia iaia mea e tua iai, e taua ai lava lou galue ma faaaoga tatau lou taimi o lou talavou.


text:
O le tofia ai o Falefata Hele Matatia e avea ma Pule Sili o Ta’aloga o le Pasefika lea o le a fa’atautaia mai i Samoa nei i le tausaga o le a sau nei, o se galuega na fai ma le mae’a’ea e le malo ma tasi ai mo le tofiaina o ia.
O lea le saunoaga a le Alii Palemia ina ua fesiligia i le agava’a o Falefata i lona tulaga e pei ona ua tula’i mai ai nei.
Na ia fa’ailoa, e le’i pogisa le fa’atinoina o tiute a le malo mo le sailia o se tasi e avea ma ta’ita’i ma o le tasi lea ua i a Falefata.
Sa ia ta’ua o se fa’aiuga talafeagai ma le atoatoa lea ua tofia ai nei Falefata.
O lea ua fa’amaonia mai le tofia ai e le Kapeneta o Falefata Hele Ei Matatia
O lenei ali’i e 34 le matua o le soifua, ma o lona tofiga fou sa mafai ona fa’amaonia mai e le Minisita o Aoga, Ta’aloga ma Aganu’u, Loau Keneti Sio.
“Ua autasi le kapeneta ma nisi o sui o le malo i lenei ali’i,” o le saunoaga lea a Loau i le Samoa Observer.
“Ua iai le fa’atuatuaga o le malo ia Falefata ona o lona tomai o lo’o iai e na te tauaveina lenei tofiga.
“Sa maualuga lava le tofiga o lenei ali’i e le laulau ona o lona tomai ma ona agava’a, ma sa tilotilo fo’i mo ni sui fou ina ia latou tauaveina lenei tofiga.
“O Falefata o se tagata e la’ititi, atamai ma malosi ma e maitau atu toe 16 masina o totoe ona faia lea o Ta’aloga o le Pasefika lea na matou autasi ai o ia lava lea mo le galuega.”
O lenei avanoa sa fa’asalalauina fa’alua.
“I le taimi muamua lava e na o le to’atolu latou sa mafai ona aumai latou tusi talosaga e fai ai le fa’aiuga a le laulau,” o le saunaoaga lea a Loau.
“Ae peita’i sa finagalo le malo ina ia toe fa’asalalauina lenei avanoa ona e le’i lava i latou sa mafai ona tu’uina mai latou tusi talosaga e faia ai le filifiliga a le laulau.
“Sa mana’omia ni tagata se to’atele e fa’ao’oina mai a latou talosaga ina ia mafai e le laulau ona fai ai le latou filifiliga.
“E taua tele lenei avanoa ma e le mafai ona matou tu’u ai i le na’o le to’atolu tagata talosaga.
“Sa iai isi sui, ae o le fa’aiuga lava mai le Kapeneta ina ia tofia Falefata ona ia o se tasi o tagata ta’aalo, o le tagata lelei lava lea mo lenei tofi.”
O Falefata o le alo o le fa’afeagaiga ia Pisopa ma Petronilla Matatia mai afioaga o Fusi Safata ma Lefagaoali’i, Savai’i. .
E le fou Falefata mai vaega o ta’aloga i le taimi nei o lo’o avea ma Pule Sili o le Samoa Institute of Sports (S.I.S) lea sa tatala aloa’ia i le tausaga e 2016.
O lenei asosi e fesoasoani i le atina’eina o ta’aloga ma e fesoasoani tele i le taumafaiga o ta’aloga mo le lumana’i manuia o Samoa.


text:
Masalomia taumafai o se Leoleo e ufiufi sola i tua a le pagota
O le mataupu e pei ona molia ai se ali’i pagota i lona sola i tua mai le falepuipui i le 2 vaiaso talu ai ma fa’aoo manu’a i se ali’i i Leone, ua mapuna a’e ai ma ni isi o ripoti mai su’esu’ega a Leoleo o lo o fa’agasolo, le taumafai lea o se Leoleo sa avea ma Ta’ita’i Uati e ufiufi le sola i tua o le ali’i pagota.
O le vaiaso nei lea na tula’i ai le ali’i o Manu Lefatia i luma o le fa’amasinoga fa’aitumalo, i le mae’a ai lea ona faila e le malo o le latou tagi faasaga ia te ia. O loo molia Lefatia i moliaga e 7, lea e aofia ai moliaga mamafa e 2 o le faaoolima i le tulaga muamua; tasi le moliaga o le taumafai e fasioti se tagata; 2 moliaga o le faaaoga faasolitulafono o se a’upega; tasi le moliaga o le sola i tua mai le toese, ma le moliaga mama e tasi o le umia faasolitulafono o se fana.
E $65,000 le tupe lea ua fa’atulaga e le afioga i le ali’i fa’amasino ia Fiti Sunia e totogi, ona fa’atoa mafai lea ona tatala Lefatia i tua.
O le ali’i loia fautua ia Ryan Anderson o loo tula’i mo Lefatia, ae o Woodrow Pengelly o loo tula’i mo le malo o Amerika Samoa.
I le tagi a le malo o loo taua ai e fa’apea, pe tusa o le itula e 4:40 i le vaveao o le aso 12 Aokuso, 2018, na logoina ai e se Leoleo sinia mai le Ofisa o Leoleo le i ai o se fa’alavelave na tula’i mai i Leone, fa’asaga i se ali’i na manu’a i ni pulufana. O se Leoleo su’esu’e mai le Vaega o le Vice & Narcotics Unit a le Ofisa o Leoleo na tofia loa e fa’auluulu i ai le suesuega.
O faamatalaga na maua e Leoleo, e to’alua i laua sa vaai tino i le tagata na fa’apaina le fana. O i laua fo’i ia o se au uso. O le uso laititi na manu’a i le pulu fana ma taofia ai i le falema’i, ae sao ai lona uso matua e lei lavea.
O le taumafaiga muamua lava a Leoleo na fai, o le auina atu lea o le uso matua e vaavaai i pagota o le toese, ina ia saili mai ai poo ai le tagata o loo masalomia na faapaina le fana. Na faasino e le uso matua i Leoleo, o Lefatia na ia faapaina le fana. E oo fo’i i le uso laititi o loo manu’a, sa ia faamaonia i Leoleo, o Lefatia na faapaina le fana lea na mafua ai ona ia manu’a.
Na taua e le uso matua i Leoleo e fa’apea, e to’alua tagata sa o atu i le fale o lona uso laititi i le taimi o le fa’alavelave. O lavalava na faailoa e le molimau i Leoleo na oofu ai alii e to’alua na vaaia i le taimi o le fa’alavelave, na maua e Leoleo i lalo o le moega a Lefatia i totonu o le sela o loo loka ai o ia ina ua saili e Leoleo lona potu, i le tuana’i ai o le 2 itula talu ona mae’a le fa’alavelave.
Na taua e le uso matua i Leoleo e fa’apea, pe tusa o le itula e 3:00 i le vaveao o le aso na tula’i mai ai le fa’alavelave, na ia faalogoina ai le pisapisao o ta’ifau i fafo o lona fale. Sa ia tula’i e vaai poo ai, ae ona iloa atu ai se alii o loo tu i luma o le fale o lona uso lea ua lavea, e le mamao ese lava ma lona fale.
Sa ia savali atu ma fesili i le alii o loo tu i fafo poo ai o ia, ae sau lana tali, “O a’u o Ano mai le Falepuipui”. Sa ia toe fesili pe i ai se mea e mana’o ai, ae toe tali le ali’i lea, “Na ma o mai e vaai Sopi.” O le taimi lea na vaaia ai e le uso matua le isi alii o loo tolotolo lemu ane i tafatafa o le vaega o loo paka ai le ta’avale i fafo o le fale o lona uso. Sa ia manatu, ai o ni uo masani a lona uso.
Na vili e le uso matua le telefoni a lona uso laititi ma faailoa i ai, e i ai pagota o loo i fafo o lona fale na o mai e vaai o ia. E lei umi, ae vaaia loa e le uso matua le matala o le faitoto’a o le fale a lona uso, ua sau i fafo lona uso.
O le taimi lea na fa’afuase’i ai loa ona ia vaaia le tagata lea sa tolotolo i tafatafa o le ta’avale ua tu sasa’o i luga ma faapea atu i lona uso laititi, “Ua a lii Sopi”. Na ona uma atu lava o le tala lea a le tagata lea, tuu loa i luga ma le fana ae fana lona uso. O le taimi lea na manino ai le vaai a le uso matua, o Lefatia lea o loo ia faapaina le fana aga’i i lona uso. Na uma ona fana le uso laititi, faasaga atu Lefatia ta’i ma le fana i le uso matua, peita’i na vave le alu i le atoa o le uso matua i totonu o lona fale. O le taimi lea na toe aga’i ese ai loa Lefatia ma le ali’i na la to’alua i se ta’avale lanu siliva.
O loo tau sailia pea e Leoleo le tagata na to’alua ma Lefatia i lenei fa’alavelave, aemaise ai le a’upega lea na fa’aaoga e fa’atino ai le solitulafono.
O le tau aao ai e Leoleo o le ripoti e fa’atatau i le fa’alavelave, na logoina ai loa le Falepuipui, o Lefatia lea o loo masalomia i le fa’alavelave. O le itula e 3:30 i le vaveao lava lea na saili ai e Leoleo le sela o loo loka ai Lefatia, ma iloa ai, e le o i ai o ia i totonu o lona sela.
Ae tusa ai ma ripoti a Leoleo sa tiute i le po lea i le falepuipui, sa faatonuina i latou e le latou Ta’ita’i Uati, ina ia taumafai e tausisi i le latou tali e tasi, ma faailoa i Leoleo, sa i ai lava Lefatia i totonu o lona sela i le po atoa.
Ae ina ua fesiligia e Leoleo su’esu’e ia leoleo e to’afa mai le Falepuipui, na suia ai loa le latou tali ma latou faailoa le mea moni, e lei i ai Lefatia i totonu o le sela i le taimi na latou sailia ai o ia. Ae talu ai le maliliega na tuuina atu e le latou Ta’ita’i Uati, o le mafua’aga lea o le latou pepelo i Leoleo i le taimi muamua.


text:
Mark 1
Ioane Bapatiso gena vopata
Mataio 3:1-12; Luka 3:1-9; 3:15-17; Ioane 1:19-281 Iesu Keriso Palagu Natuna Valina Namana evetaina evetinato. 2 Peroveta talimana arana Isaia na etaloato,
“Palagu ekilato,
‘Au na geku vetugunagi talimana pana tugu-kunea,
gemu raupara pene kala-maavua.’
3 Talima ta tanoleanai ekeana, netina,
‘Velekou gena raupara ioalevaa,
gena vogomai rauparana iovega-roriroria!’”
4 Gaura pakurai Ioane evogomaito, tanoleanai taunilimalima ebapatisorawai e evopatawai, taunilimalima geria rakava aora na pia vetugamagiwai e pia laka-waikule Palagu genai, e bapatiso pia gapia, Palagu na geria rakava pene tugamagi-piatogara ularana. 5 Taunilimalima maparara Iudea vanugara na e Ierusalema na geagowai Ioane genai. Geria rakava gekilagi-matagairawai vou, ebapatisorawai Ioridana wainai.
6 Ioane gena rapuga kamela lamulamuna na gekalaato, gena paekopina nanikoti kopina, gana ganigani gaura koi e kwareremo. 7 Evopatawai, netiiwai, “Talima ta au muliku na pene vogomai ia gena tiavu na au geku tiavu evanagiana. Au maki ati gelegele ia gena tamaka walona pana lugaa. 8 Au na gomi nanu na abapatisomina, na ia na Veaga Palaguna na pene bapatisomi.”
Ioane na Iesu ebapatisoato
Mataio 3:13-17; Luka 3:21-229 Volaganinai Iesu Nasareta, Galileia vanugana taa, na evogomaito, ne Ioane na Ioridana wainai ebapatisoato. 10 Iesu nanu na erage-vagito aonai, kupa egitaato, evekala-pakato, ne Veaga Palaguna pune vetaina emarigoto ia genai. 11 Ne karo ta kupa na ekea-rigoto, netiwato, “Goi au Natuku, aulamagimuna; e gemu ai maki averere-rakavana.”
Satani na Iesu eopa-tovoato
Mataio 4:1-11; Luka 4:1-1312 Voia mulinai Veaga Palaguna na Iesu tanoleanai etugu-agoto. 13 Vonai toma e pogi gagala vativati (40) egapirato, Satani na ekalatovoawai. Ia manega paera ria getaluwai, aneru na gegita-tagoawai.
Iesu gena inagulu etinaato Galileiai
Mataio 4:12-17; Luka 4:14-1514 Ioane tipura numanai getao-togaato mulinai, Iesu Galileiai eagoto, Palagu Valina Namana eve vopatagiawai. 15 Evopatato, netiwato, “Palagu gena toma warauna pekwara, gena Basileia pekwara, (gena vegitatago tiavuna evega-rugaana ea)! Gemi rakava aora na iovetugamagi-waikule, Vali Namana aomi na iovega-taunataunaa!”
Iesu na talima vativati (4) ekearato, ia mulinai pia laka
Mataio 4:18-22; Luka 5:1-1116 Iesu Galileia kovu pipina na eagowai aonai, Simona matarina Anduru goti egitarato, geria leke kovu ai gepiaato, kwalana ira vetavu talimara. 17 Ne Iesu na evaikilarato, netiwato, “Muliku ai iomai-laka, pe au na gomi taunilimalima vetavura pana vega-ripami.” 18 Ne veganamo geria leke geraokwanirato, Iesu mulinai gelakakauto.
19 Ati gelaka-rauto, ne Iesu na Teimiti Tepetaio, matarina Ioane goti egitarato, gati ai geria leke veralera geaumerawai; 20 ekearato, ne ira na tamara Tepetaio magena inagulu talimara ria gati ai geraokwanirato, Iesu mulinai gelakakauto.
Palagu rakava na eporogiato talimana
Luka 4:31-3721 Gelaka-agoto, Kaperanaumai gekwarato. Vonai Tapati ai Iesu Iuda talimara geria rupu ai elaka-togato, ne evevega-ripato. 22 Ia gena vevega-ripa kilana taunilimalima na gekamonagirato aonai, gevevega-kaliagirato, kwalana gena kila matiavuna, ati rova gevevega-ripagiawai talimara geria kila vetaira.
23 Vorupu ai talima ta palagu rakavana na eporogiato talimana. Ia ekeaato, netiwato, 24 “Iesu, Nasareta talimamu o, rakagau gemai ono kalaa notina? Goi ai vega-rakavamai ulanana povogomai? Au ripaku goi ne rai, goi nema Palagu gena Veaga Talimamu!” 25 Iesu na ekila-waiato, “Kulumu! Ia genana ono lakati!” 26 Ne palagu rakavana na votalima evega-pilupiluato, ne malailaina ria elakatito. 27 Taunilimalima maparara gevevega-kali-rakavarakavato, ne matotaura geverenagi-verenagito, negetiwato, “E rakagau? Vevega-ripa valiguna? Ia matiavuna na palagu rakavara evega-vegupurana, e karona maki gekamonagiana!” 28 Ne Iesu valina atilovana eraka-lovolovoto Galileia vanugara mapararai.
Iesu na viti talimara vovogo evega-namarato
Mataio 8:14-15; Luka 4:38-3929 Rupu na gelaka-piatito mulinai, Teimiti e Ioane geagoto, Simona e Anduru geria numai gerageto. 30 Simona gena tegama garena evitiato, tauniparana etiavutiavuto, gaurai emaoko-tagowai, ne Iesu gekarovaraato. 31 Iesu eagoto genai, gimanai egapito, ne evega-tanu-itiato. Voviti eaikito, ne ira egupurato.
32 Lavilavi, garo eketoato mulinai, taunilimalima na viti talimara e palagu rakavara na geporogirato talimara Iesu genai gevaiagorato. 33 Vanuga talimara maparara numa wailanai getanu-kouto. 34 Iesu na viti irauirau talimara vovogo evega-namarato e palagu rakavara gutuma egui-atirato. Palagu rakavara murura ekourato ragai pia kilakila, kwalana ira riparia Iesu.
Iesu Galileia vanugarai evopatato
Luka 4:42-4435 Rapa kavanai, rogotina ere lagania aonai, Iesu ekuliitito, tanoleanai eagoto, everapalito. 36 Ne Simona mataukavana ria Iesu geve tavuato, 37 geve rawaliato aonai, gevaikilaato, negetiwato, “Goi taunilimalima na getavumuna!” 38 Iesu evega-geleto, netiwato, “Vanuga vekavirai ita ago. Voira geriai maki pana vopata, au geku vogomai kwalana voa.” 39 Ne ia eagoto Galileia vanugara mapararai. Rupu ai evopatawai e palagu rakavara egui-atirawai.
Lepera talimana Iesu na evega-namaato
Mataio 8:1-4; Luka 5:12-1640 Talima ta maleperana Iesu genai eagoto, evetiu-talito, ne enogiato, netiwato, “Pene goi oririrwana genai, taunatauna pono kala-alevaku e pono vega-namaku ripa.” 41 Iesu na egita-vetugaato, gimana etugu-agoato, viti talimana enapa-kaunagiato, evaikilaato, “Aririwana, ono nama!” 42 Ne veganamo lepera na eraokwaniato, enamato. 43 Iesu na evaikila-gaokaato, netiwato, 44 “Ekala talima ta ragai pono varaa. Ono laka, Rupu Veaga velena na pene gitamu, e vealeva vega-namana gaura Mose na ekilagirato gelegelenai pono venia, pe taunilimalima pia ripa, goi ponama.”
45 Na ia eagoto, vokala valina epiaato. Vovetaina gaurai Iesu vanuga taai ati maelaka-togato, a tanolearaimo etaluwai. Na taunilimalima kapu irauiraura na Iesu roe wageago-veniawai.
Copyright information for `KHZ
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
Na maua le fa’atalatalanoaga a le Fofoga o Samoa ma le tinā ia Mena Niue, 34 tausaga le matua mai le afioaaga o Leauva’a le aso ananafi ae o lo’o galuega i le latou maumaga.
O le faigata le ola na fa’amatalaina e le tinā o le fanau to’aiva i lona galue ai le maumaga ona o le atina’e mo le aiga.
“Ia o la’u lava lea galuega e fai ese mai i tiute fa’atinā o le galue e fa’amāmā le maumaga ma tõtõ tiapula mo le atina’e.
“O le maumaga o le isi lea alagatupe o lo’o fesoasoani tele le totogi o le tamā le aiga mai lana galuega.
“O si o’u to’alua o lo’o faigaluega fa’akamuta e tele lava na alu le vaiaso atoa fa’atõā matou feiloa’i lava i aso to’onai po aso faraile foi pe a uma mai ana galuega.
“Tusa la o matou mau te le nonofo tūmau ai i nei, e iai le matou aiga i gatai ae mau te omai lava uta nei e va’ai le fanau ma galue le matou maumaga ona o’o foi lea le aso to’ona’o matou o lea e aso sā i gatai.
“Ia o le tulaga la i le vai ma le eletise i tai o lo’o lelei lava mea uma. o lana lea tala i le Fofoga o Samoa.
Sa ia fa’alia le tulaga tau le sailiina le seleni.
“Ia i le tulaga tau sailiga le seleni na’o si o’o to’alua o lo’o faigaluega, e maua mai ai le tupe e tausi ai le mā fanau to’aiva.
“O le totogi o le tamā ma le fesoasoani tele i le maumaga o lo’o maua ia le alagatupe aua aoga le fanau o mea’ai ma tulaga fa’atino totonu le aiga.
“O le fanau lava o lo’o ave iai le mā fa’amuamua, ona ua fai sina to’atele, ma ou te le tio foi lea itū aua o le to’atele o le fanua tauisi ia o le māmā foi lea o le vaega i se taimi oi luma.
“E le se galuega faigofie le tausiga le fanau aua ua uma ona tatou iloa ma silafia lelei le tulaga tau sailiga o le seleni ua faigata lava i ona põ nei.
“A fai ae ou fia mana’omia se fesoasoani, ou te talosagaina lava se fesoasoani le pili aoga o le fanau ina ia māmā ai le avega o le ave nei.
“O lea foi le itū ina ia mafai ona aua nei ia le popole i le itū tau aoga le fanau ae ia lava le fa’asoa i meaai ma mea fai le aiga.
“Na o le maumaga lava o lo’o maua ai sina fesoasoani ae le tēlē foi ona na’o a’u o lo’o galue ai, toa maua lava se fesoasoani i le fanau aoga pe a tuua mai le aoga.
“O lo’u naunau galue foi le maumaga ina ia fa’amāmā ai le avega i le tamā le aiga i lana galuega fitā olo’o fai.
Sa fesiligia le tinā i ni fa’afiatauli o lo’o feagai ai ma ia le tausiga le fanau to’a iva sa tali leai.
“E ui le to’atele le fanua e iai lava le malosi e tausi ai ona o le fanau o le tofi mai le ali’i.
“Ma ou te tausi ma le fa’amaoni ia te’i latou.


text:
faailoa Hong Kong tagata fai mea tāua polokalama blockchain mo Siaki taimane
A e tau Hong Kong faatauoloa asoa, Chow Tai Fook, na faipaaga ma le Institute Gemological o Amerika, se tino suesuega alamanuia lē aoga, e fatu ai se polokalama faale-blockchain o le a mafai ai ona tagata e faaaogāina auaunaga e faamautinoa ai le tupuaga ma le tulaga moni o le maa faatauina. O lenei atinae e aumaia faagasolo le faatinoga blockchain atili atu ai i tagata taitoatasi e le aunoa e ala i se Ofisa o tagata e faaaogāina ona maua, le polokalama.
Faailoaina o se ala masani mo tagata e faaaogaina le aunoa e avanoa lava ia auaunaga faatusa o se laasaga tele agai i se fofo tumau. O lenei fuafuaga e Chow Tai Fook a vaai taimane faatau atu i lona T faleoloa Mark-branded "togiina" mo tagata e faaaogāina auaunaga, e le Inisetiute Gemological faaaloalogia o Amerika. O le mafai ona faamaonia ai le tupuaga ma le tulaga moni o se mea mautinoa faailoa mai ai le pisinisi i se vaitaimi o le "ea fou", ma le faia o sea auaunaga faigofie ona maua e ala i interfaces masani tagata e faaaogāina e pei o se polokalama e moni lava o se laasaga maoae mo le alamanuia.
o le tulaga tau fefaatauaiga crypto faatasi-faavaeina Uber vaa tau faamauina faalapotopotoga
Voyager, o le tulaga tau fefaatauaiga cryptocurrency faia e muamua a Uber CTO ma se taitai muamua E * Fefaatauaiga, ua faalauiloa a le vaega tau faamauina fou ua mamanuina faapitoa mo tupe faalapotopotoga. Voyager faamoemoe tau faamauina faalapotopotoga e tuuina atu a "sili ona lelei-i-le vasega fofo fefaatauaiga crypto" e firms tele saili e fesuiai cryptocurrencies, EG. pa tupe, faatau-itu firms, ma pulega tau maketi. ua slated le tau faamauina e faaeʻea i luma o le faaiuga o le tausaga.
"Faateleina a tatou taulaga ma Puleaina o tatou e fausia aseta e aofia ai le nuu faalapotopotoga o se vaega e le aunoa o tatou roadmap alualu mamao mo se taimi umi,"Na fai mai Stephen Ehrlich, Ofisa Sili o Pulega o Voyager ma se taitai sa i ai muamua i E Fefaatauaiga *. CIO Glenn Barber fai mai "O la tatou sini o le aumaia o le tulaga o avanoa, connectivity ma fou o tupe faalapotopotoga, ae faapito tonu lava, o loo saili ina ia lelei auai i fefaatauaiga crypto.”
Kraken Report Maketi i Aso Taitasi mo 13.09.2018
Aseta KRAKEN faafuainumera AʻI
$178M faafesuiai i le salafa o maketi uma i aso nei
Blockchain News 14.09.2018


text:
O le suavai o le ola lea o soo se tagata soifua. A leai se suavai ua leai se faamoemoe aua o le malosiaga atoa lea o le olaga o tagata.
O le aioi lea a le tina ia Makeita Taumaoe, 38 tausaga le matua mai i le afioaga o Aleisa. O le faafitauli tele lava o lo’o feagai ma latou o le leai o se suavai mo lona aiga aemaise o aiga uma o lo’o nonofo ma aumau i le afioaga o Aleisa.
“U a leva tausagã o tupu pea lenei faafitauli o le leai lea o se suavai mo matou ae le gata i lea o aiga lea o lo’o matou nonofo faatasi iinei ua vae faafia a matou talosaga i fono a le matou nuu mo se fesoasoani ae e leai lava” o lana tala lea i le fofoga o Samoa.
Na ia faaailoa o lea tulaga, e fai o le faigata mo ia ma lona iaga aua e leai seisi e faigaluega, e faamoemoe i le faatoaga aemaise le galuega faigata lea o le lauina o le suavai mo lona fale.
“O le faigata lea o le mamao o le auala ae o lea sailiia lea o se taavale e au mai ai ae pito sili ai le faatauina o le suavai.
Na ia taua, o le Ekalesia Mamona o lo’o faatau atu ai le latou vai e $100tala i le tane-vai laititi ma na ia faaailoa e le taitai gafatia e le a tane-vai manaoga o lona aiga.
“E toatele la’u fanau aua e toafitu ma le tama o e aiga, pau na, e moni a la e taugata ae ua matou leuiloa po o fea seisi mea e aumai ai le suavai mo matou.
O tu’utuu’uga o lea tulaga na taua e le tina ia Makerita, e na’o tagata lava o le ekalesia e ofo fua mai ai ae mo tagata lotu ese e faatau. O le faigata o le lauina i le fale o Nakerita aua e leai se taavale.
“Ua laki lava le taavale a se tasi o matou tuaoi o lo’o feaosasoani mai ua maua ai le faamama avega mo matou i aso uma.
Sa ia tau’a foi na iai ni polokalame na faasavali atu fesiligia ai le tulaga o le vai mo le latou nuu.
“Na omai suesue po o a mai le vain a faaailoa uma iai le faafitauli aua e pei o aiga i tua e pei o matou o lo’o gafatia ae o aiga o lo’o lata i luma o le auala o lo’o ola lelei lava.
O le talosaga a le tina e moomia ai se tane-vai mo lona aiga, o le mea sili lea ma taua.
“Pau a lea o le tulaga o lo’o faaletonu o le tulaga o le vai, aua a leai se vai ua le mafia ona faagaioi mea i totonu o aiga aemaise le tausiga o fanau.


text:
KOLOA MAI TE MUNA A TE ATUA | ISAIA 47-51
A te Fakalogo ki a Ieova e Iku Atu ki Fakamanuiaga
48:17, NW
E alofa a Ieova o fakaasi mai ki a tatou a ‘te auala e ‵tau o sa‵sale tatou i ei’ ko te mea ke maua ne tatou te olaga fiafia. E aoga eiloa a te faka‵logo ki a ia.
“Filemu . . . e pelā me se vaitafe”
48:18, NW
E tauto mai a Ieova e uiga ki te filemu telā e lasi kae ‵tafe pelā me se vaitafe
“A te amiotonu e pelā mo galu o te tai”
A ‵tou faifaiga o te amiotonu e se mafai o lau e pelā eiloa mo galu o te tai


text:
O Tutuila lea e ta’oto i le va o Upolu ma Manu’a ma a lelei le Tau e mafaI ona vaaia mai atumauga o ia motu-fai mai suesuega a Papalagi e le taua tele e tusa ai ma lo latou tulaga tau upufai-ma e leai foi ni o latou lava suafa matai, ae peiseai sa faalagolago tele i Atua.
O lona faalupega e manino mai ai e faapea o ona tagata aemaise ai lava o latou alii -e afua mai Upolu poo Savaii, ae anoano foi o latou sootaga ma Manu’a, ma o Tuimanu’a na mafua ai ona aloa’ia. I aso nei o tupulaga talavou o Manu’a e o iTutuila e ta ai a latou tatau- ona e tapu e ekalesia i Manu’a.
O le pogai o le igoa o Tutuila e tusa ai ma faamaumauga a Misi Tana- fai mai e afua mai se ulugalii o Tutu ma Ila ma le la tama teine o Salaia-ma ia manatua foi Tapusalaia o Siumu lea na sola i Tutuila.
A tu’u- faatasi la igoa o lea ulugalii ona maua ai lea o le igoa o Tutuila-ma o le pogai foi lea ua faaigoa ai Tutuila o le Motu Sa poo le Motu o Salaia.
O lenei la motu matagofie o Tutuila e mafai ona faatusatusa i le itu i matū o Atua lea e tele ona matafaga ae le mafai foi ona faatusalia le matagofie o Pago Pago, ma ona pau lava lea o se vaega e si’o e se taulaga tele saogalemu.
E faapea uma lava le motu o Manono i Upolu; ma o se motu itiiti o Aunuu o loo i sauté sasa’e ma o lona tulaga e atagia ai lona taua tau pulega malo; ma o se motu o Tutuila. O Aunuu o loo i ai se gutu o se mauga-mu ma o le pogai lea e matua tetele ai le namu. O le talatuu o ia namu o loo faamaumauina lelei. O le itu i sisifo o Aunuu o loo i ai se vasa tele ma ni matafaga tetele ua faaigoa o Nafanua ma
Taema, ia e faasino i ai ni tala anamua e sili ona lelei o Tutuila- e tusa ai ma faamaumauga o le tupu’aga o Le’iato, poo se aiga aupito i malosi lea o alii. E soso’o le Aiga o Le’iato ma le isi aiga malosi o le motu- o Mauga lea i Pago Pago, lea e soo-tino ma le aiga anamua o Fua’au ma le aiga o Tavai.
O le aiga o Fua’au na tupu mai ai le tagata na faasa’olotina Tutuila mai tagata Tonga; ae o le aiga o Mauga na pogai mai ai Lata lea e faaigoa e Niu Sila o Rata. E ese ai mai isi aiga ua leva e pei o Tuitele ma Fa’ivae i Leone, ae o le toatele lava o tagata e mai Upolu.
O le faamaoniga o lea itu o le tele o suafa mai Upolu o loo ta’ua i lo latou Faalupega e pei o le Tuiaana, Lealaisalanoa, Sagapolutele, Tupuola, Tago ma isi; ae sili ai le ta’ua soo o suafa o Falealili e pei o Fuimaono, Fonoti, Talo; Ofo’ia, Satele, Fanene ma isi.
O le nuu o Vailoa e maua mai ai le faamaoniga atoa o lea mau. O le tele o nei igoa masalo o ni meaalofa mai alii o Upolu i o latou aiga poo ni faiga faa-‘autau i Tutuila i taimi o taua; ae le mafai ai ona faafitia le ono o atu o ni tagata se toatele mai Upolu i Tutuila.
O le mea moni lava- e leai se taimi e faapea na pulea ai e le Tuimanu’a Tutuila. O Tutuila la e iva ona itumalo poo Sua ma le Vaifanua pe a tuufaatasi, e pei o Fofō ma Itulagi ma o i latou ia e pulea le motu. O Upu Taoto la o Tutuila e faapea: O Sua ma le Vaifanua, Saole ma Fagaloa; Itu’au ma Nofoa; Fofō ma Itulagi.
O Sua e aofia ai Fagaitua, Laulii, Masefau, Afono ma Masausi; Vaifanua o Aoa, Sa’ilele, Vatia, Tula, Ogenoa, Alao ma Utumea; o Saole e faasino ia Aunuu, Amouli, Alofau; Fagaloa-o Pago Pago, Aua, Leloaloa, Fagatogo ma Fagaalu; Itu’au- e aofia ai Nuuuli, Faganeanea ma Matu’u; Fofō e aofia ai Leone ma Samatua lea e aofia ai Nua, Se’etaga, Fa’ilolo, Amanave, Sili ma Afao; o le Tapuaiga e aofia ai Poloa, Fagalii, Fagamalo.
O le Itulagi-Tualatai- e aofia ai Vailoa, Tuautu, Taputimu, Malaeloa, Salaga, Fagalua, To’agama’a ma Fagatele. O le Tuala-uta-e aofia ai Iliili. Vaitogi, Pavā’aia’i, Faleniu, Tafuna ma Soleauau; Leasina o Aloau; Satoa o Asu ma Fagafue. O le Aoao Tetele la o Tutuila e faapea:- “Tulouina Oe le Motu Tapua’i; Tulouna le Tapua’iga a le Motu o Salaia; Tulouna Sua ma le Vaifanua; Tulouna Fofō ma Itulagi.


text:
Tapena ma Tuufaatasi e Fuimaono Na’oia Faasavalu Touli F. Tupua mo le Samoa Observer.
O suesuega a Papalagi fai mai o Safotu e aofia ai nuu o Atiseve. Lepolo, Sa’afuamua, Niutili, Safe’e, Pi’opi’o ma Pupuga. O le igoa o lona Malae o “Figao”; ma o ia nuu uma e fefiloi ma isi isi, talu ai o Safotu e taoto i se faga va-apiapi lea e fesoota’i ai ma isi itu i ni tolotolo papa. O Manase e pei ona mua’i ta’ua e i lalo o Matautu, ae faasino foi ia Safotu.
O le tolotolo i le va o Manase ma Safotu, o le pito lea o se mauga o loo vaeluaina ai ia itumalo, ma e matua gaoa lava. Talu ai ona o le a’au e i le tolotolo i sisifo, ma e fesootai ma le faga i Matautu, ma ua faapea ai ona puipuia le tolotolo i sasa’e mai le sami; ma e mafai lava ona e savali faataamilo ai i lalo ifo o lea mato. Afai la e te aga’i mai Safotu, e le umi a e taunuu i se matafaga lona lua itiiti, lea e tau lava i lalo o le mato.
O totonu o le aloalo, o loo puna a’e ai se vai- ma o loo faaigoaina o le “Vai o Umalau”, o le tamaitai lea e tupuga mai ai le Aiga Sa Peseta i totonu o Safotu. O gauta teisi- e leai ni laau o ola ai e pei ona ta’ua e Misi Situpe, ma o lea ogaeleele o loo faaigoa o le “Tolua’i’ava” lea sa ola ai i aso ua mavae ni ‘ava e pei o la’au tetele ma faa-paologia ai le faga atoa.
O ‘ava uma o loo i Samoa fai mai le tala -na maua mai lea nofoaga, o lea mau o loo mafua ai ona lu’i e Manu’a Safotu ma tau faaleaga ia Safotu. O le mauga tele o loo tu mai tua o Toafa. A uma ona e savali faataamilo i le tolotolo papa lona lua, ona e latalata lea i le nuu itiiti o Manase, ia po se ‘afa itula mai Safotu.
O le tolotolo i sisifo o Safotu- e ese; o lona fanua i luga pe tusa lona maualuga ma le 30 mita, ma lona lautele e 2 kilomita, ae tifatō i le sami; ae o lona auvae -e le mafai ona sopo’ia e se tasi. O lea vaega fai mai Misi Palate- o le “Mafa”. I le faataamilo i Safotu- e tele ona nofoaga taua -tau le tala faasolopito e afua mai le taimi o tagata Tonga-lea sa nofo ai le Tuitoga Talafifei i Safotu, ae taoto Samoa i ona vae. O le tolotolo la lea o “Mata’uea,” sa le mafai ona sopo’ia e tagata i na aso- ona fai mai sa ta’oto ai se Ma’a Tele.
Ae talu ai ua faatiga e alii o le Tuamasaga- o Tuna ma Fata le Tuitoga, o lea na ia faatonuina ai -ina ia faasalaina i la’ua i le oti, pe a le mafai ona latou fuli’esea lea Ma’a. O le faiga sa latou faaaogaina e fuli ese ai lea ma’a ma le taunuuga o lea taumafaiga , o loo faamatalaina auiliili uma i lalo o le itumalo o le Tuamasaga, talu ai ona o lea vaitaimi- sa le talanoaina tele i lalo o le itumalo o le Faasaleleaga. O le pa-ma’a lea sa ta’ua e Misi Situpe- masalo o lea maupu’epu’e gaoa, o loo manatu nisi i aso nei- o se fanuatanu o le nuu.
Ae o iinei- o loo ta’oto ai le auala i le itu i sasa’e -pe afai e te agai atu i luga i le fanua maupu’epu’e- lea e soso’o atu lava ma fale mulimuli o Safotu i le itu i sisifo. Fai mai Misi Situpe- sa la asia lea nofoaga ma Misi Pulo; lea na ia fausia ai se ala manaia mo le tele o tausaga- faatasi ai ma se fale tumau i le vaega maualuga o lea fanua maupu’epu’e, i le va o Safotu ma Safune i Matapo’o.
O le igoa o Safotu e afua mai tua i le tamaitai o Fotuosamoa, le tuafafine o Ututauofiti, o le usuga ia te ia a le Aiga o Sa To’alepai o Matautu -ona maua ai lea o Seve poo Lilomaiava Seve o Safotu, aemaise ai lava- o lona avea ma tupu’aga o Umalau ma Sa Peseta -ma o le tulafale o Sooalo lea e masani lava ona ta’ua o le tulafale a lea itu. O Upu Taoto la o Safotu fai mai-“Tulouna Oe o le Alii o le Itu; Tulouna le Ati Pouniu; Tulouna a le Falefa o lo outou Aiga Saumalau ma le Matua o Tapusoa; Afio mai lau Afioga Utumapu; Tulouna Lau Tofa a le Tulafale- o Lau Fetalaiga Lavea; Susu mai lou Tapa’au- o le Alii o Lilomaiava.
SAMAUGA: Fai mai e aofia ai nuu o Si’ufaga, Asu ma Lolua- ia e taooto i luga o le maupu’epu’e i le va o Safotu ma Safune ma e felataa’I lava. O le nuu atoa lava o Samauga e mafai ona faapea- e tutusa lava ma Sato’alepai i Matautu; se’ia vagana lona motu ese i luga o le Tolotolo o Autuimō. O le pogai o le igoa o le nuu o Samauga poo le “Aiga o Mauga” e le o iloa, ae mafai ona faapea- e i ai lo la sootaga ma Mauga i Pagopago (Tutuila) ona o sootaga a Tu’u ma Tutuila.
Ae fai mai Misi Pulo- o Mauga o le tagata- o lona tuafafine o Pai-lea na tuuina atu lona igoa lea ua faaigoa ai le nuu o Sato’alepai. Ae o matua foi o Tugatugalei o Aopo -o la igoa o Pai ma Lafai. O lana tama tama o ‘Tu’ulema’aga- lea e aiga ia Tu’u -sa mau i le itu i matū. O Upu Taoto la o Samauga e faapea:-“Tulouna Oe Samauga; Tulouna lou Alii o le Fetāfune; Tulouna lo Outou Aiga Sa Peseta; Afio lau Afioga a le Nofomatua o lau Fetalaiga Tu’u; Afio mai lau Susuga Tua’Ilemafua; Tulouna lau Fetalaiga Sooalo!


text:
Ua le iloga se agavaa poo se taleni e le maua ele itupa o tina, ua le gata i upufai o malo, a’o totonu o nuu ma aiga ae o lea foi ua manino ua oo lava i totonu o ekalesia ua sasao ai foi le malosi o tina e ala lea ile taleni ua tuuina iai ele Atua.
Ole polokalame ale Savali a Keriso ale ekalesia Samoan Assembly of God i New Lynn ile afiafi ole Aso Sa, o iina na iloa ai e tele foi le agavaa ma le taleni oloo ile vaega o tina latou te faatinoina ai ni polokalame i totonu ole ekalesia.
Ole polokalame ole Savali a Keriso a lea ekalesia na vaevaeina lea i vaega e tolu, ole vaega ale autalavou ua faaigoaina o Semurana, mafutaga a tina ua faaigoaina o Efeso, ma le mafutaga a tamā ua faaigoaina o Laotikaia, ae o fanau laiti ua faaigoaina lea ia Tuatira, o nei igoa uma ua faaigoa ai nei vaega o igoa mai totonu ole Tusi Paia ile tusi o Faaaliga.
E lima vaega lautogia na faatatau iai lenei polokalame, (1) Pese Savali e faautu ile uiga ole igoa Savali a Keriso, (2) Pese Faapitoa e faamatala mai ai le uiga ole igoa oloo faaigoa ai le vaega oloo faamatala mai i totonu ole Tusi Paia, (3) Mau Faitaga, (4) Pese Akapela, (5) Pese autu e faatatau ile tala ia Sakaio, o nisi vaega na faaopoopo iai, ole Togiga, Taaloga Faale-Tusi Paia faatasi ai ma le Taulaga. Ole Savali a Keriso e fai lava i tausaga uma, ae fesuisuiai lava le faagasoloina o polokalame e tatai iai lagona ma mafaufauga o vaega taitasi.
Ile tausaga nei ua fai si suiga fou ua agai iai le polokalame, ma ose suiga sili ona maualuga ile silasila ma le maimoa ole mamalu ole auvalaaulia aemaise o uo ma ē masani sa iai ile po ole Aso Sa, 3 o Setema sa faatinoina ai lenei faamoemoe. O pese sa faatinoina ai polokalame taitasi, o pese lava sa fatuina e vaega taitasi e aunoa ma le faaaogāina o pese mai totonu o CD, ae le gata i lea e pule lava le vaega ile fesuisuiaiga o latou taga e momoli mai ai le feau ole aitema.
Ole mafutaga a tamā na latou uluai tatalaina le po ile latou pese na momoli ai le latou tautinoga io latou taitoalua a feoti muamua tamā aua ne’i toe alu se latou ta’i faalua. Ole fanau laiti na sosoo ai aua o latou ele alu ile tauvaga, ona see atu loa lea ole autalavou e tatala aloaia le faagasoloina ole tauvaga, sosoo atu ai ma le mafutaga a tina poo Efeso ua faaigoaina ai, ae mulimuli ai ile mafutaga a tamā o Laotikaia.
Ua sasala faafagu sausau le manogi o feau ole po ile matagofie ole felanulanuai o tapenaga a vaega taitasi, ma ua faafaigata ai e faamasino ona latou pasia ma tusitusia se au e ono suipi ile tauvaga, ae oloo finau foi manatu ma mafaufau ole aumaimoa ile latou foi faamasinoga poo ai le au e manumalo. Peitai e moni ai upu ale atunuu e le mua uma ni vaa, e eseese foi lagona ma le silasila ale au valaaulia e ese foi le silasila a faamasino, i susuga i faafeagaiga sa fai ma faamasino filifilia.
Ole mae’a ai ole galuega a faamasino na tuusa’o atu loa le faaiuga ile komiti ole Savali a Keriso le susuga ia Reymond ma le susuga ia Aperaamo mo le fofogaina. Na saō ma lē toe lagona se leo ina ua laulauina tulaga o vaega taitasi, ma tulai mai ai faaiuga a faamasino e sola le vaega ale autalavou poo Semurana ma le ipu ole pese savali ma le ipu ole taulaga auā ole tasi lea vaega na faaopoopo iai ile tauvaga ole taulaga. Ole vaega tina (Efeso) na siamupini ile ipu ole Akapela, Togiga, ma Taaloga, ma le mafutaga a tamā (Laotikaia) na siamupini ile ipu ole matua faitaga, pese faapitoa ma le ipu ole pese faitaga.
Ole aotelega o lenei faamoemoe ole polokalame ole Savali a Keriso na siamupini ai le mafutaga a tina (Efeso) ile tuufaatasiga, (2) mafutaga tamā (3) tupulaga autalavou. Ole tumutumuga ma le matagofie ole Savali a Keriso i lenei tausaga ole upu folafola ale Atua na fofogaina ele susuga ile faafeagaiga ia Pastor Sauafea Faatuatua ua ta aofai ai lagona ma tapenapenaga a veaga taitasi.
Ole tausaga ua mavae na nofonofo ai le ipu ole siamupini ile mafutaga a tamā a’o le tausaga nei ua pepese ai le mafutaga a tina ile siamupini ae aiaiuli atu ai le autalavou ma le mafutaga a tamā.
Ole agaga ole fiafia ma le faafetai na saunoa mulimuli iai le tamā ole fale le susuga ile faafeagaiga ia Mao Lamositele Naamanu e momoli le faafetai i susuga i faafeagaiga ma o latou faletua, faapea le malau ole auvalaaulia sa molimauina le polokalame ole Savali a Keriso i totonu ole Samoan Assembly of God New Lynn.


text:
1.Matauina i Tala Fou-o lea foi ua toe sasa pala e le Palemia le Kolisi o Avele. O i latou la ia na sasa pala e le Palemia-o le Pule o le Kolisi-faia’oga-toe sasa pala faatasi ai ma matua o tamaiti a’oga o le Kolisi.
Fai mai o le taimi na faatino ai lea tulaga-o le taimi o se fono na fai i le Ofisa o le Palemia-lea sa auai le Pule o le Kolisi ma Faia’oga, matua ma sui o tama tuai o le Kolisi. O le faamoemoe la o lea fonotaga-o le tau sailia lea o se fofō i misa a Aoga-ia sa aafia ai le Kolisi o Avele.
A tatou tilotilo la i le ata lautele o lenei mataupu-e leai se tio i le Palemia! Aisea? Ia silasila la- e o’o lava i le Palemia ma lana Kapeneta-Sui Usufono o le Palemene-o le upu moni-sa a’o’oga uma lava!
A tatou tilotilo la ma fesili pe sa i ai ni mea faapenei na tutupu i o latou taimi i le a’oga-o le tali-“e matua leai lava”! Aisea? Leaga e tasi pe lava lo latou faamoemoe-“ia maua le aoaoina”! O le pogai lea sa le maumauina ai lo latou taimi e fai ai ni misa-ae fai na o le a’oga ma toe fo’i i o latou aiga i aso uma!
A faatusatusa la na aso ma aso nei-sa leai ni o latou seevae-ae sa savavali i lalo i le mu-tigitigi o le La i le taeao ma le aoauli pe a uma le a’oga. Sa leai ni a latou ‘lunch’ leai ni pasi e o ai ma toe fo’i mai-ma sa taunuu lelei uma a latou taumafaiga i a’oga sa aoaoina ai!
E leai la se tio i le Palemia! Aisea? Ua faafia ona tutupu nei misa-ae le o mafai ona taofia? O ai lea e pogai ai? Ua le gata ina auai tamaiti a’oga a ua auai fo’i ma isi tagata!O le fesili la-afai ua tausolomua i fanau a’oga ona faatupu vevesi i nofoaga faitele-faamata e le o le tulaga lena tatou te o’o i ai i le lumana’i?
Aisea ua le mafai ai e faia’oga o ia a’oga ona taofi lea mea mataga? O se upu la e faapea ua mafua nei mea uma ona o fesootaiga televavave o nei aso-o le a le mea a fesootaiga televavave o nei aso e fai i le fiailoa-tautalaitiiti ma le fiapopoto o tupulaga i nei ona po?
Afai la ua le mafai e pulega o ia a’oga ona togafiti lenei mea mataga ua aliali mai ia tatou fanau-e faapefea la ona toe togafiti i le lumana’i? O le a sou taofi?
2. Ua matauina foi i Tala Fou o lea ua taunuu mai i Samoa nei nisi o meaola mata’utia e pei o gata! Ia-ua silafia uma lava e le atunuu-e maua gata i Samoa nei i Asau ma isi vaega o le atunuu-ae le o se ituaiga lea o gata e ono lamatia ai le soifua lautele o le atunuu!
O le fesili la-afai o lea gata e le o se ituaiga lea o gata e masani ona maua i Samoa nei-o lona uiga la-o se gata mai fafo-ma afai la ae faateteleina-o lona uiga- e le toe saogalemu Samoa! Afai foi o se gata mai fafo-o le fesili-na faapefea ona taunuu mai i Samoa nei?
Afai foi o se gata na aumai faananā i totonu o le atunuu-o lona uiga la-e le o lelei foi ona faatino le auaunaga i le Malae Vaalele poo uafu-tau le siakiina o ato a tagata e malaga mai fafo-fua ina sao mai lenei ituaiga o meaola mata’utia i Samoa! Afai la e o’o atu lea gata i Asau ma fanafanau ai-o le a le mea o le a tupu mai? O le a la sou taofi?
3. Matauina i Tala Fou le toatele o tagata agalelei mai fafo e ala ile foa’i mai o le tele o mea mo lenei atunuu. Ua toetoe lava o soo se galuega e faatino i lenei atunuu-e le mafai lava ona aunoa ma se fesoasoani o soo se ituaiga.
Ua matauina foi la se tasi foa’i i le Matagaluega o le Soifua Maloloina-ma o se foa’i talafeagai lea pe a fua i le taua o le galuega ma auaunaga a le Matagaluega o le Soifua Maloloina. Ae o le tulaga ua mautinoa i nei foa’i uma-poo ai lava le matagaluega poo le faalapotopotoga e ave i ai-e le o mafai ai lava ona faaleleia auaunaga a ia matagaluega!
Ona tulai mai ai lea o se fesili-“O fea o ave i ai nei fesoasoani? Afai o le Falemai Tele i Motootua e tapuvae tasi i ai le atunuu-o tatou vaaia ni suiga lelei? Afai o le tali e leai-o le fesili la-o le a le pogai? O loo silafia uma e Samoa le faatumulia pea o lea nofoaga i aso uma i le ao ma le po –ona o sailiga togafiti a le atunuu-ma o le mea ua mautinoa-o le tele lava o gasegase-e tali ao lava o tatali se fesoasoani ona o le toatele o gasegase-ae ausage le aufaigaluega. Afai o le Falema’i Tele lea o loo i Motootua-o lona uiga la-o lana auaunaga i taimi uma-e tatau ona sili atu i le lua afe pasene! O le a sou taofi?
4. Matauina foi i Tala Fou nisi o Faiga-Paaga fai mai ua manuia ai Samoa-ma o lea la manuia- e faasino i le aoaoina o nisi o tamaiti a’oga o le Iunivesite Aoao o Samoa- e nisi o tagata popoto mai le Iunivesite o Otago i Niu Sila.
O lona uiga la-o lea manuia e faasino i le aoaoina o fanau.Ae ia manatua la-e le ona pau ai lea o faiga-paaga a Samoa-e anoano isi faiga-paaga-ma o le tala lava lea o loo aumai pea-o loo manuia ai Samoa. Afai o ia fesoasoani uma e fai fua-ia atonu o le manuia moni lea-ae afai e i ai se mea faaopoopo e fai ma sao o Samoa-o lona uiga la-o ia manuia o Samoa- e faatoa mafai ona tino mai-pe a taunuu sea fuafuaga-ae le o le taimi nei!
O le a la sou taofi?


text:
Dear Editor,
Fa’afetai Lavea Iulai Lavea i lau saunoaga ina ia totogi muamua le pili ae aua le aai le fanau aua ua na o sina tamai tupe o loo maua e lea aiga ona e leai foi nisi e faigaluega.
Se saunoa fuafua ma aua le faia nei tala tuulafoai, pei oe o le palemia.
O lena fo’i upu o le budget, it’s a laughable word to use if the family earns 20 tala a week. How could you afford to budget that for your family?
I swear that 90% of the country are living with limited income even from the makeki ua maumau ai kaimi ma ola o kagaka e fa’afefea ga lava se mea pe a fai ua koekiki ga’o le $20 i le kaga kalo ga e kilokilo lea ma mafaufau iai i le leiloa o kagaka ae kou ke le o gaoioi e sue gi makeki e ave iai i fafo faaeleeleaga a kagaka, uso sisila lelei ae aua le lafoa saugoaga e faasese ai le mamalu o le akuguu.
Talamoni


text:
Fagogo: Agelu a le Ali’i
Vaega: 71
Malo le soifua, malo fo’i le onosa’i galuega o lo’o feagai ai i lenei aso, ae alo maia o le toe fa’aopoopoga fo’i lenei o la tatou tala fa’asolo i lona vaega fitusefulutasi, Agelu a le Ali’i.
O lo’o i ai pea le asiasiga a Agelu a le Ali’i i totonu o le malae va’alele, lea o lo’o vevesi ai nei le atunu’u, ona o le tau sailia o avanoa e malaga ai e asia fo’i nai aiga i le la itu o le motu. O le mea ua tupu, ua le maumanatu Agelu a le Ali’i, pe o le a le mafua’aga o lenei vevesi, ae ua silafia lelei e i latou tulaga uma e ao ona faia, ina ia ‘aua ai ne i toe tupu mai lenei tulaga.
O le isi itu, o le a fo’i ua silafia e Agelu a le Ali’i, o le ola faifaiaga, o le ola paie, o le ola fo’i lea e fa’apea, se tu’u ai pea, tatou te o atu lava e maua o tatou avanoa tatou te o ai. A’o le upu moni lava, afai ua i ai se manatu o se tasi e fia malaga, ia tautuana ma ia, e tatau lava ona ia manatua lelei, o le avanoa ua maua e malaga ai, e tatau lava ona fa’ataua ia te ia, ona e le na o ia, o lo’o to’atele tagata o lo’o maua ni avanoa e malaga ai.
Ua silafia lelei fo’i e Agelu a le Ali’i, o le Samoa, leaga e maua i le tulaga fo’i lea, se ‘aua le popole, ou te masani lelei lava i le tama po’o le teine lea e faigaluega i le ofisa o va’alele. O lea la e ua talatalanoa nei Agelu a le Ali’i, pe o le a se auala lelei ma le mautu e fo’ia ai lenei fa’afitauli e tula’i so’o mai i totonu o le malae va’alele pe a o’o i vaitaimi o le Kirisimasi ma le Tausaga Fou.
Ua le toe i ai lava nisi fuafuaga, ua na o le tilotilo nei i le tasi i le isi, po’o le a se mea o le a fai. Ua vave lava ona manatua e Agelua a le Ali’i, le ali’i pule o le Matagaluega o Galuega a le Malo, lea e ‘ese le mataalia i ona tiute.
Ua tilotilo le tasi i le isi, ma ua tali e nei, ona e fa’alogo atu e fai fai le ola o le afi o le va’a fo’i lea a le Kamupani i Satala, lea e alu i le sami e lafoa’i faiga a ‘ia e feololo mai, i le ta’agulu lea ua fai nei e le ali’i pule. Ua toe manatua vave e Agelu a le Ali’’i, ua alu le po atoa ana po, o pupula si ali’i ona o le pisi tele o le va’alele i lea taimi ma ua le maua ai se malologa.
Ua galulue nei Agelu a le Ali’i e faia se galuega lelei mo le ali’i pule o le kamupani va’alele, ina ia mafai ai ona fo’ia le fa’afitauli o lo’o tula’i mai pea i lea tausaga ma le tausaga, ae maise ai o taimi o le Kirisimasi ma le Tausaga Fou.
Na fa’ateia le ta’agulu a le si ali’i, ina ua ‘eu e le tagata lona ulu, ae te’i valevale a’e, e leai se tasi, ua toe tau moei’ini ae toe ‘eu fo’i e le tagata lona ulu.Ua tau mafaufau pe o le a le mea lea e tupu, ae ua toe manatua vave, o ia lea e tofa lelei lava i totonu o le ofisa. Ua amata galuega lelei a Agelu a le Ali’i e fesoasoani ai i tagata o le atunu’u o Samoa.
E faia pea


text:
Faatauaina pisinisi i le Sisiga Fu’a 2014
Faafetaia kovana ia komiti sa faafoeina Sisiga Fu’a 2013
Ua faalauiloa e le faigamalo a Lolo ma Lemanu e faapea, o le Sisiga Fu’a o le 2014 o le a ave ai le faamuamua i Pisinisi uma o le atunuu, ona o le galuega fita ma le ma’a o lo o latou togi i le tau atina’eina o le tamaoaiga o le malo mai le tele o tausaga.
O lea mataupu na faalauiloa e le afioga i le kovana sili ia Lolo Matalasi Moliga i le fono a le kapeneta sa faia i le vaiaso na te’a nei.
Saunoa le alii kovana e faapea, mai le tele o tausaga, e le’i i ai lava se taimi ua faafetaia ai e le malo le aufai pisinisi i le latou pito laau o lo o faia i le unaia o le tamaoaiga o le atunuu, e ala i le aumaia o galuega mo tagatanuu atoa ai ma tupe o lo o maua mai i lafoga o lo o totogi i le malo.
“O le tele o tupe mai lafoga o lo o maua e le malo i le taimi nei, e mafua mai ona o lafoga a pisinisi atoa ai ma lafoga a tagata faigaluega o lo o galulue i pisinisi, o le ma talitonuga la ma Lemanu, o le isi sisigafu’a o lo o soso’o nei, o le a ave ai le faataua i a tatou pisinisi uma ma i latou o lo o faatautaia, ina ia o latou lagona ai le taua o le latou galuega o lo o faia mo le malo,” o le saunoaga lea a le alii kovana.
“Ua oo i le taimi ua tatau ai ona tatou faafetaia le latou pito laau ma le latou fesoasoani sili o lo o faia mo le malo, aua ana leai la latou tautua faapenei tatou te le ausia le tulaga manuia ma le maualuga ua tatou i ai,” o le isi lea finagalo o le alii kovana.
E le gata i le agaga faafetai e tatau i le malo ona tuuina atu i le aufai pisinisi, ae tatau foi ona faaauau ona tuu atu e le malo lana lagolago i pisinisi a le atunuu, e le gata ia manuia ai pea a latou taumafaiga mo le lumana’i, a ia maua ai pea tupe mo le malo ma avanoa faigaluega mo tagata taitoatasi.
Na taua e Lolo le telegese o le tupu o galuega fou i totonu o le malo i le taimi nei, ona o tulaga pagatia o lo o feagai ma le malo i le itu tau tupe, peitai o lona faanaunauga o lo o i ai, o le a mafai ona maua se isi fesoasoani mo le atunuu pe afai ae tatala galuega fou mai le kamupani i’a a le Tri Marine lea o lo o fuafua e tatala i le faaiuga o le tausaga nei po o le amataga foi o le tausaga fou.
I le talanoa ai o le alii kovana e faatatau i polokalama o le fu’a mo le tausaga fou, sa ia faafetaia ai le galuega fita sa gafa ma le komiti o le sisigafu’a ua mavae atu, aemaise lava i faatonusili uma sa gafa ma le faatinoina o le galuega.
E ui o le ulua’i sisigafu’a lea mo le alii kovama ma le lutena kovana, faapea ai le toatele o i latou ua filifilia e fai ma faatonusili ma ni isi o tagata faigaluega a le malo e fou mai, ae na taua e Lolo le to o la pulou ma Lemanu ia i latou uma sa tofu sao i le faatinoina o lenei faamoemoe, ona o le tulaga manaia sa i ai tapenaga o le fu’a.
Fai mai Lolo, e leai lava se isi o i latou na malamalama i le faapolokalameina o se sisigafu’a, peitai o gaioiga sa faia i lea aso na vaaia ai le lava saunia o le aufaigaluega mo le galuega.
Na faamalulu le alii kovana i lana kapeneta, ona o ni isi o taimi e tetele atu ai a la faaupuga ma tala ma Lemanu i ni isi o i latou, ona o le naunau ia lelei ma maopoopo mea uma, ae o le itu sa sili ona faafiafiaina ai i latou, e tiga lava ona la tetele atu ae tali mai lava i le faaaloalo ma uiga tauagafau.
“E fai maua ma Lemanu ma sui o le atunuu atoa, i matua ma fanau e momoli atu ai le agaga faafetai ia te outou uma sa galulue i komiti taitasi mo lenei faamoemoe, ua i’u manuia le sisigafu’a o lenei tausaga, e le o se aso sa faia mo maua poo tatou, ae o le aso sa faapitoa mo le atunuu o lo o tatou tautua i ai, ae i ai lo ma talitonuga o le a sili atu tapenaga o le isi sisigafu’a o lo o lumana’i,” o le saunoaga lea a le alii kovana.